text:
Mizoramah hian thalai hi kan thahnem a, kohhran hrang hrangin thalai pawl an nei deuh vek bawk a. Chung Thalaipawl hrang hrangte chuan chak takin an kohhranah rawngbawl hna an thawk theuh a ni. Presbyterian Kohhran hnuaia mi Kristian Thalai Pawlah hian member 1,17, 614 an awm a. Mizo thalaite dinhmun chu Kristian Thalai Pawl dinhmun hian a tarlang zo tura ngaih a ni a. Chuvangin, kan thu chai lai behchhan atan pawh kan hmang dawn a ni. Kristian Thalai Pawl sukthlek hi Mizoram thalaite sukthlek a ni tih hi a pawm ngamin a lang. Mizoram thalaite aiawhtu atan KTP hman hi thil sual a ni lem loin a lang.
Kristian Thalai Pawl rorel Inkhawm chu 7&8 March, 2009 khan Chawlhhmun Kohhran Biak Inah neih a ni a. Chuta report a mi, sakhawmi na chungcahnga tarlang thei thil pahnih hi lo bih chiang hmasa ila:
a) INKHAWM DINHMUN: Rampuma thawhtan zan inkhawm zat hi 32.70% a ni a. Hei hi Thawhtan Inkhawm chauh a ni a. Kohhran Inkhawm pangngaiah hian hei ai hian inkhawm hi thalaite hian an la tel tlem leh zual a. Kohhran tam takah chuan, Nilai zan, Inrinni zan leh Pathianni chawhnu Inkhawmte hian Thalai inkhawm tur an hmu mang ngai lo a ni. Kohhran Inkhawma thalaite inkhawm dan hi teh na awm se chu awm ti nuam lo khawpin a chhiat mi tam takin an ring a ni.
Tin, inkhawm dinhmun hi Kum hmasa lam aiin aiin a la tla hniam leh zual a. Kum 2007 khan phei 34.70 % a ni a. 1.5% in a tla hniam tihna a nih chu. Kum hmasa lam a inkhawm thin ai atang khan mi 1764.21 chu anj inkhawm zui tawh lo tihna a ni.
Tin, thawhtan zan a inkhawm zingah hian a tam zawk hi Thalai pawla inhmang an ni lo a. Tin, inkhawm hrim hrim hoah hian inkhawm apiang a tel ve thin hi chu ta tlem zawk an ni bawk thin.
32.70% hi chu inkhawm tha a ni mawlh lo a, 67.3 % hi inkhawm ngaihsak lem lo an nih chuan dinhmun tha tak a ni lem lo a. Mizo pangngai hi Krsitian vekah kan inchhiar lawi bawk si a.
b) INNEIH CHUNGCHANG: CKTP Report hmuh tura a awm apainga rilru tihhah thinpakhat chu Inneih chungchang hi a ni a. Biak Ina inneia aia hmun danga innei an tam zawk ziah hi thil tha a ni mawlh lo.
1) Nupui Pasal nei zawng zawng : 3946 ( 2007 ai khan 21-in an tam)
2) Biak Ina Innei zat : 1431 ( 2007 aiin 34in an tlem)
3) Hmun danga Innei zat : 2515 ( 2007 aiin 55-in an tam)
Innei zawng zawng zingah hian 36.24 % chauh Biak Ina innei an ni a. 63.76 % zet zawt chu hmun danga innei an ni. Biak Ina innei tur hi chuan mipat hmeichhiatna a thainghlim a ngai a, chutiang tlin ve lo zawng chu hmun dangah an innei thin a ni. Thil chhinchhiah tur pakhat leh chu kum hmasa aiin Biak Ina innei an tlem a, hmun danga innei an pung thung a. Hei hi thil tha a ni lem lo.
Kristianna hian nulat tlngval thianghlimna hi ngai pawimawh em em a, chutih lai a, Biak Ina inneih tlin lo za a sawmruak chuang zet kan la awm thinte hi thahnem ngai deuh tan chuan Indawm kun vang vangna tham a ni.
Pastor bial 11ah biak ina innei an awm miah lo a, Bial 5-ah Hmun danga innei an awm lo thung .
Pastor Bial 6-ah Hmun danga innei leh Biak Ina innei an inzat chiah a. pator Bial 24-ah Biak Ina innei an tam zawk a. A bak zawng pastor bial 121-ah chuan hmun danga innei an tam zawk a ni.
A chunga mi khi a lawmawm lam aiina lawmawm lo fe lam a ni tlat mai a, ngaihtuahna a ti thui hle. data kan hmuh theih chhun leh pawm nahawm, a prove na awm chhun ang deuh atang pawhin Mizo Thalaite hian Sakhuana an ngaihsak lo tih a sawi theih awm e. He’ng thil pahnih te chauh hi chu sakhaw mi leh mi lo tehna awm chhun chu a ni hauh lo a, a dang pawh a atm khawp mai a. Chutih rual chuan, he’ng thil lian tham pahniha heti taka kan chhiat chuan a dangah phei chuan kan tha lo tawp ang tih a pawm ngam awm e.
Similar Posts:
- KTP member te zingah biak in-a innei an pung
- KTP General Conference 2008
- Khawtlang nun siam thatnan inkhawm
- Inkhawm ti tlem ila!
- A nuam ringawt!


c: text/html

text:
Mizo Icon, Idol, Zo-Star, Hmarthlang Lelte, Lunglei Idol leh The Hunt thlengin kan thlang a, chumai nilovin Super Model thlengin kan nei ta. Hetiang boruakin kan thalai te rilru leh ngaihtuahna a luah zawh mek lai hian India sorkar ropui tak chuan kan ram chhungah ngei rel kawng luh tir a, kan ram pal tlanga Look East Policy hlawhtlin tir tumin hma a la vut vut tawh mai bawk si a. Chuvangin he Zoram hi chimrala a awm loh a, India ram state dangte entawn tlaka kan chhuah theih nan leh Globalization avanga Zoram hi a ral loh nan Mizo Superstar thlan chhuah hi a ngai ta ani. He inelna hi chu zaithiam emaw, pianmawi emaw lam ani tawh lo anga, Lehkhathiam, hriatna zau, India foreign policy leh international politics thlenga tui pui phak te in elna ani thung ang.
Tute nge tel thei ang : He inelna ah hian eng subject pawha graduate chin an tel thei ang. Idol emaw Icon angin a dilna form siam ani ang a, chutah chuan eng subject nge he in elna ah hian a tel pui dawn tih chiang taka ziah lan tur ani ang.
Engtianga in elna chu kalpui tur nge ni ang : A hmasa berin written exama in eltir tur ani. Judge tura ruat ten subject tina atan question siam se (Written exam atan chuan MCS syllabus te pawh hman ni ta se), chuta tang chuan cut off mark e.g 60% hmu phak chin te chu live interview hmachhawn turin an tling ang. Heta tang chiah hian in elna chu a pawimawh zual dawn ta ani.
Live interview ah hi chuan mahni subject chauh bik ni tawhlovin, hriatna zau lamah te, India ram politics leh policy mai bakah international politics a an ngaihdan thlengin Judge ten zawhna an zawt tawh ang. Contestants te pawh hemi atan hian an inbuatsaih that hle angai dawn a. Mahni subject bakah lehkhabu hrang hrang leh News paper hrang hrang a bikin National News paper te pawh an bih ngun a tul dawn ani. Chuta tang chuan a titha zual sawm (top ten) thlan leh ni se. Tichuan top ten te chuan interview kaltlang bawkin inelna nei leh se, duh leh Icon/Idol ang deuhin a tichhe zual pakhat zel tla ve ta se. Tin interview hi English a tih ni se, amaherawhchu Mizo tawng a lo lettu awm thung se. Contestants ten zawhna an chhan danah te, English an lam dan leh an tih dik loh lai thlengin Judge ten huai takin comment pe thin se.
Lawmman : He inelna a a titha zual 5 te chu a pawisa faia lawmman pek aiin UPSC exam-a an tlin theih nan Coaching an kalna tur ngaihtuah sak ni ta zawk se. Coaching kal duh lo an awm anih chuan, a aiah top ten tling te kha an tih that dan a zir a koh ni ta se.
Tute nge Judge ah tang ang : Jugde atan hian subject tin atangin expert pakhat an tel ngei chu a ngai anga, chubakah IAS, IPS, IFS leh service dang dang a mi pension tawh emaw, tanglai emaw awm bawk se. Civil / Central Services a lo tling tawh te experience hi contestants ten an hlawkpui em em dawn ani.
Eng vangin nge he inelna hi a pawimawh : Hetiang inelna hi zoram hian a mamawh a, kan thalai te hian an mamawh tawh ani. Icon leh Idol thlan en ringawta kan naupang School kal rual ten hun an hman ai chuan hetiang in elna hi thlir tam ta se an rilru ah thiamna lama in elna a va pe nasa dawn em. Kan duh emaw duh lo emaw rel kawng hian kan ram a rawn lut dawn a, chutiang bawkin ‘Globalization’ hian min kal pel dawn lo. Chuta tan chuan kan ram hi kan buatsaih a ngai a. Chutiang huna kan ram a ral loh nan kan thalai te hi kan hruala, kawng kan kawh hmuh a ngai.
Tun hma kum 30 liam ta khan Mizoram chu IAS her chhuahna khawl ang hiala ngaih ani thin. Tunah erawh IAS emaw IPS/IFS lam emaw eng service ah pawh hian Mizo thalai lut an va tlem ta em. Kan thalai te hian ‘competitive mind’ an hloh ta ani. Chuvangin kan thalai te rilru ah Competitive mind kan tuh leh a, India rama hna pawimawh ber ber hi an vawn leh theih nan hma kan lak pui a pawimawh ani. Hmasawnna kawng kan pawh dawn apianga kan la inpeih lohna rilru hi kan paih a, kan thalai te hi khawvel hmachhawn ngam tura chherchhuah a hun tawh ani.
He inelna avanga kum tin IAS emaw IPS emaw IFS emaw, central service dang engemaw talah pathum tal kan thalai-te an hlawhtlin theih chuan a va hlawk dawn em. A hlawkna tel tu tur chu kan Zoram hi a ni dawn ani. Icon leh Iol kan thlang, a ropui e. Amaherawhchu Icon leh Idol hian zoram pelin hmasawnna atan min zuan pui dawn lo ( Icon leh Idol ka sawisel chuang lo). Central in Look East Policy a buaipui lai leh ‘Globalization’ in kan ram a tuam mek tawh lai hian kan thalaite hi a thlir liamtu ni lovin a lungphum pawimawha an tan a hun tawh ani.
Indian Foreign Service ah hian mizo tlangval ngei hi 20 tal pawh awm se, India Foreign policy chu Zoram tlangval ngeiin an kuai lek mai dawn ani. Chutiang bawkin State tina Chief Secretary emaw Central-a department pawimawh tak tak khu Mizo tlangval IAS ngeiin a enkawl hnu leh law and order kengkawh tura IPS, Mizo tlangval ngei India ram hmun tina an awm tawh hun chuan Relkawng avanga inchimralna hi kan hlau tawh lo anga, Globalization hian eng ang pawhin min nuai mahse, India ram hotu lawk lian liana Mizo ngei an thut ther fuk hnu-ah chuan Mizoram hi a nghing hek lovang. Hnamdangin in population hmanga min chimral an tum pawhin keimahni zawkin kan thiamna hmangin India ram ropui tak hi kan chimral tawh zawk dawn ani. Khaile Kan visual media te khan heti lam hawi zawng hian tan han la leh teh u. LPS nge Zonet che hmasa dawn le. Zoramin tun hun atan a ko che u a, Zoram thalaite hian in hmalak hun an thlir e.
Similar Posts:
- Mizo Idol Top 7
- Reality Show ka hmuh dan
- Mizo Idol top 5 puan a ni
- Pafa ka ngaihsan Saiawi pafa
- Lelte “2007 News Maker Of The Year”

robotstxt: allowed

filter: keep


text:
Saturday, November 10, 2007
VANNEI ZO LANNU
VANNEI ZO LANNU:
Mami, ti suh
Mami, ha suh
A mawilo
Mami, melh suh
Mami, sawi suh
A tha lo
I ti leh ta maw?
A dik alom,
Zilh zel rawh
Zilh hauhna duhawm a ni e
Hmangaihna aw ka
Tunge mamawhlo leh
Thatpui lo ngai
Fel sa reng a piang tu kan awm si lo
Kan zilh cham chi e
Mami hi
Inchhungah leh
Khawtlangah nen
Radio-ah te
TV-ah pawh
Weekly ah lam in
Hmeichhe tha leh fel awm dan
-Inchei dan mawi
-mi biangbiak dan
-rawngbawl tui dan
-inchhung enkawl dan
-fa te enkawl dan
-mo fel nih dan tur chen in
Zo lanu
I vannei ngei e
Heng zilhna zawngte hian
Rah tha an la nei mawlh ang
Nge ni an nei der tawh le?
I pasal tur an vang tiin
Khawtlang kan buai ta e law…
Hawh u khai
Mami pasal tur
Mama hi
Thlah thlam tawh lawng
Keizawng ka lainat e
I’m nobody’s child ang ziazang in
Zilhtu reng a nei ve lo
Fel hian luat a nei mawlh lo
Awm dan mawi te
I hrilh ve ang
Fa tha nih dan leh
Nupui fanau enkawl dan te pawh
In leh lo din a
Chhungkaw kaihhruai dan thlengin maw le
A mamawh hlei hlei Mama hian
Eng vang nge I ti a maw…
Hnam humhimtu a ni miau
A kokiah hnam future a in nghat e
Lanu hian amah chauhvin
Hnam a chawimawiin
A mualpho zo lo
Nakin
Hnam khaipa tur
Mama hi
I tuai hriam ang khai
Tunah hian
A thatloh chuan
Zoram tan hmabak a thim
Women’s interfaith Journey ah ka tel ve a!!
Sakhua a in ang lo a,khawtlang nun a inang lo bawk a, hmeichhe dinhmun leh an harsatna tawh te pawh a inang lo hlawm hle. Ram thenkhat ah chuan hmeichhiate sawisak an ni a, thenkhat pawngsual an ni bawk. Chutih lai chuan Srilanka ah te chuan hmeichhe thenkhat erawh suicide bombers an lo ni ve leh zel nen. Engtia hmalak tur nge ni ang le? Hmeichhia leh hmeichhe inkar pawh chinfel a ngai a ni tiin hnialna tam hle. ‘Engpawhnise remna leh muanna thlen tur hian hmeichhiaten kan ti ve thei a,sakhaw hrang ang a kal mai lovin kan tangkhawm thei a, thawkho turin kan inbuatsaih mek zel ang’ ni tih chu member kalkhawm te thuthlukna ber a ni.
Hemi ni hian rilru khawih em em mai chu, Manipuri nu Rose-i chuan he hun hi a tan chuan a mangangna leh harsatna a lo pairuk reng thin sawi chhuah nan rawn hmangin, an state a buaina avanga vawi tam tak pawngsual a lo nih toh avanga a rilru na reh theilo, chumai ni lovin a fanu ngei pawhin pawngsual a tawh thu tap chhuak hawm hawm chunga a rawn sawi khan member-te min vel tap nasa hle.
‘Domestic Violence Act 2005’ Thlirletna
Domestic Violence Act 2005 hi 13th September 2005 khan India ram President chuan a lo pawmpui tawh a, 14th september 2005 khan Ministry of Law And Justice (Legislative Department) chuan vantlang hriat atan tlangzarh nghal a. Chumi hnu kum khat meuh a han vei hnu 26th? Oct 2006 ah Parliament ah pass a ni ta chauh a ni. DVA (a lam tawi nan hmang mai ila) hi, India ram danpui (Constitution)-in inchhungkhura tharum thawhna leh a kaihnawih thilte avanga harsatna tawk mek hmeichhiate dikna leh chanvo a humhalhna a ni. He dan hian a huamzau hle mai a, hmeichhia tupawh pasal nei tawh, nula, hmeithai leh pasal then a, in hranga cheng tawh, inchhungkhur harsatna tawkte dikna leh chanvo a rawn humhalsak a. Chumai ni lovin, nawhchizuarte chanvo a humhalhsak bawk. Hei hian heng nawhchizuar ho kawppui tur lo siamsak luihte leh an pawisa lakluh lo hlep thensak thinte a khap bawk. Tin hmeichhia a pasalin a pawngsual (marital rape) hi he dan hian a huam tel bawk. (Hei hi hmeichhia a duhloh chunga a pasalin mipat hmeichhiatna a hmanpui luih thin hi a ni).Tunah hian Criminal Law ah dan ang takin hmeichhia te an pasalten an pawngsual case hi la file thei rihloh mahse, DVA hian tunah hian kawngthar, an sahimna tur a pek mai bakah mipate an nupuite laka nunrawnna tur engemawchen a dangbet a ni. Heng bakah hian DVA hian naupang chunga mipat hmeichhiatna hmanga nunrawnna (Child Sexual Abuse) a rawn khap mai bakah a vawikhatna atan naupangten inchhungkhura kut an tawrh lohnan naupang tan dikna leh chanvothar a rawn siam sak bawk.
DVA hian hmeichhe laka nunrawnna hrang hrang, Physical Violence, Sexual Abuse, Verbal violence or Emotional violence leh Economic violence te a huam a. Physical violence hian taksa hliam khawpa insawisak, nunna atan pawha hlauhawm khawp, piansualna leh an hriselna tichhe vek khawp a hmeichhiate chunga hleilenna te a huam a. Sexual Abuse chuan mipat hmeichhiatna kawng hrang hrang hmanga hmeichhiate tih retheih leh an zahzawmna tih bawrhbansak etc te a huam thung. Tin, Verbal Violence leh Emotional Violence hian a huam chin chu tawngkam na tak hmanga rikrap leh an nunphung leh nungchang tichhe thei zawng a vau te, an hnathawk ve tur khap beh sak te, an hna atanga bang tur a nawrluih te, a hlawhchhuah lakluih sak etc te hi a ni. Heng bakah hian fa an hrin theihloh avang leh thuamchhawm tha an neihloh avanga hmuhsit an nih phei chuan nasa lehzuala an chanvo humhalhsak a ni bawk. Economic Violence ve thung ah chuan hmeichhia ei leh bar zawn kawnga sum an dap ve theihna tur dan beh sak te, inchhungkhur bungrua a ma mimal in a a neih leh chhungkua anga a lo neih te mipa in a ma duhthu a a lo tih rilral mai mai etc te a huam tel a ni. Heng ang harsatna hi hmeichhiain a pasal emaw a kawppui (innei chiah si lova a mipa kawp) emaw lak ah a tawk a nih chuan thubuai a theh lut thei a, mahse heng kan tarlanah hian mipa te chauh hi thilsual titu/nunrawnna thlentu an ni bik hauh lo. Hmeichhia te ngei pawh naupang, tar leh mo te chunga nunrawnna thlentu an ni ve thin tho avangin he dan hmang hian hrem theih tho a ni ve bawk.
Chak zawka dan hi kalpui leh hmalak a nih theihnan Magistrate kut ah thuneihna sang tak pek a ni a, a pui turin State Sorkarin Protection officers a (theih hram chuan hmeichhia) district tinah a dah tur a ni. Thubuai hi a rang lamin thenawm hnai emaw, social workers emaw an chhungten Protection officers te hnenah an thehlut tur a ni. He thubuai chinfel a nih hma hian hmeichhia chu a pasal in inchhung atangin a lo hnawtchhuak mai mai tur a ni lova, a pasal nena an chenna inah awm theihna a dil thei a, dan angin inchhung ro leh bungrua la nei lo mahse an chenna in hmun thenkhat lai chu a ma mimal mamawh dah nan a hmang thei bawk. Tin, Protection Officers te hian an mamawh tur damdawi leh eitur pethei turin an inring reng tur a ni. Tin, hmeichhia chu chenna tur mumal nei lo a nih chuan chenna tur hmun ‘Shelter Home’a a ngaihtuah sak bawk tur a ni.
Hmeichhiate humhalh kawngah hian India ram constitution hian dan thenkhat, Equal Remuneration Act, The prevention of Immoral Traffic, the Sati Prevention Act leh Dowry prohibition Act, 1961 te a lo siam tawh a. 1983 provision of Indian Penal Code 498A ah chuan ‘hmeichhia, a pasal emaw, a pasal a chhung tu te pawh in a chunga nunrawnna an lantir a nih chuan, chumi chu dan in a hrem tur a ni a, jail tan theihna kum thum chhung thleng emaw, leichhawitheihna emaw hmanga hrem theih a ni’tiin dan a lo siam daih tawh a, mahse inchhungkhur bika hmeichhiate harsatna tawh chinfelna dan mumal bik hi a la awm ngai hauh lo mai a. Hemi vang pawh hi a ni mai thei, dowry phutna a vanga harsatna leh inchhungkhura hmeichhiaten harsatna an tawh chu a reh tak tak thei chuang hauh lo mai a, a zual tulh tulh emaw tih mai tur a ni ta zawk a ni. DVA 2005 hian inchhungkhura hmeichhiaten harsatna an tawhna leh a hremna, dan hmangin mumal zawkin a rawn pholang ta a. Heng thubuai tarlan takah hian thubuai thehluttu chuan thiam a chang a nih chuan Sum leh pai lam a dikna/hamthatna (Financial Rights) mai bakah chenna tur in ngiat theihnan zalenna a pe bawk. Tin, chu mai ni lovin, thubuai neitu chuan thiamloh a chang a nih vaih chuan hremna na tak kum khat chhung tal jail tan leh thiam loh channa lantirnan Rs 20000/- thleng a a chawi thei bawk.
DVA hi India ram chhunga State zawng zawng (Jammu and Kahmir tiamlovin) a hman tura ruahman a ni. Chuti a nih chuan Mizoram pawh kan bang ta bik hauh lo mai le. Han en mai chuan mizo hmeichhiate hi dan hmanga hmuhalh ngai khawp a India ram hmundang hmeichhiate anga dinhmun rapthlak tak chu an nih hmel loh hle. Khawtlang nun han en phei chuan an zellenin mipa tam tak aia thil tithei leh huaisen tak tak lah an tam bawk si. Amaherawhchu heng vang ringawt hian hmeichhiate humhim na dan hi kan mamawh ve lo tihna a ni leh si lova. Tunhnai maiah pawh hmeichhiaten mipa laka kut an tawrh thawm kan hre zut reng mai a. Pawngsual, nupui sawisak leh thah thu te bakah zirna in thenkhata naupang lo khawih mai mai duh thawm te kan hre ta fo mai. NGO thenkhat ten an duhlohthu an chhuah a, thenkhatin an duhloh entirnan kawng an zawh leh ringawt mai a. Mahse heng hian kawngro a su thui meuh lo. Kum 2005 Crime record ah pawh Mizoram chu Hmarchhak State ah chuan hmeichhe laka nunrawnna ah a sang ber dawttu kan ni hial a nih kha. Chuti anih chuan record a awmlo hmeichhe kuttuar tam tak chu an awm ngei ang. Aizawl nula pakhat chuan ti hian a sawi a ‘ Ka pa zu rui hian ka naupan lai atang tawhin min vau nasa in a chang chuan kut te min thlak ringawt thin a. Tun thleng hian ka dik thei tawhlo, hlauthawng reng reng hian ka awm a, ka dawih em em bakah, ka hriselna thleng hian min nghawngin ka hria’ a ti. Tin, nu pakhat vethung chu nu leh pa nei tawh lovin a nutate belin a awm a, a nuta hian a zuruih in nasa takin kut a thlak thin tih a sawi bawk. ‘Tanpui tur duhin ka au ngam ngai lo,ka au chuan nasa zawkin kut min thlak a ni mai.Ngawi rengin ka dawh mai thin. Ka thil tawrh tawh ka thlirlet hian hmeichhiate humhalhna kawng a zirtirna tha kan mamawh ka ti takzet a, a tuartu ni lo tan chuan thil hriatthiam har tak a ni bawk si’ a ti bawk. Kan chhungkuaah chuan a la thleng ve lo a ni maithei mahse, hmeichhe tam tak chuan an tuar tawh a,an tuar mek zel a nih hi.
Thenkhat tan he dan thar hian thu lawmawm tak thlen mahse, India ram hmun hrang hrangah chuan duhlo tak tak an tam ve hle thung. National newspapers leh internet forum thenkhatah te pawh ‘Hmeichhiate chauh em ni inchhungkhura harsatna tawk? Hmeichhiate fuihpawrhna hmanraw tha tak a ni’ tih te in hnialna tha tak tak a tam ve hle thung. Hei hi a dik na chen a awm a, hmeichhe thenkhat pasal te leh chhungte laka harsatna tuar tam tak an awm laiin thenkhat erawh pasal te leh an pasal chhungte mai bakah mahni nutate ngei pawn an ngamloh/kutthlak mai mai pawh hrehlo khawp a hmeichhe kawlh ve tak tak an lo awm ve leh bawk si. Chumai ni lovin sum leh hamthatna dang duh vangte, mimal inhuat avang mai mai a diklo taka lo hman tangkai tum an lo awm ve thei bawk. Mizoramah pawh hmeichhiate dikna leh chanvo humhalh chungchang han sawi chuan tam tak chuan tul kan ti lo hle thin. Amaherawhchu, thenkhat dikloh avanga midang harsatna sutkian na tur kawng lo dan ringawt hi a dik ber em? Tin, heng harsatna te hi kan fanu leh farnu te pawhin an tawrh hun a la awm dawn. Chutih hunah chuan an thlavang hauh a tul lo tiin kan ngawi mai mai dawn em ni ang? June ni 16, 2006 ah Hyderabad-a ‘Role of Women in Nation Building’ tih thupui hmanga workshop buatsaih a nih tumin Bollywood actress Nandita Das chuan ‘kei chu ka dinhmun hi a tha tawk a, ka pasal in min duat mai bakah sum leh paiah harsatna ka nei rih lova,hmeichhe tam tak tawrh ang hi ka la tuar ve ngai lo. Mahse ka hmeichhiatpui hrehawm nasa tak tuar an awm tih ka hriat hian an chanvo humhalh na tur kawng atan a ke pen ve hi ka tihtur niin ka hria, ka kal zel dawn’ tiin a sawi a. Hei hian mahni dinhmun atanga thuthlukna lo siam mai hi a hun tawhlo a ni tih a tilang thei awm e. Engpawhnise, India ram state thenkhata an hmeichhiate tawrh thin ang dowry avanga harsatna rapthlak tak te Mizo hmeichhiaten tuar ve lo mahse DVA hi kan hman ve a tul hun a awm ngei dawn a, kan palzam mai mai thei dawn lo niin alang. Chuti anih chuan hmeichhe thenkhat inchhungkhura harsatna tawk mek te dikna leh chanvo hmuhalh nan te, hetiang thil hluar zel tur dan beh nan leh dik taka hman a nih theih nan zirtirna mumal tak nen he dan hi kan kalpui thiam a tul hle ang.
(Hei hi nikum November thla a ziah a nia…a hlui tawh deuh maithei a ni)
Saturday, October 6, 2007
Tunge Pu Epis-a hi le?
Kum 2000 April thla laihawl vel kha ni ta in ka hria, Hyderabad Central University a thiamna sang zawk bei ve tura luh tumin entrance exam pe turin Capital Travels Bus station ka pan a. Kan college a ka hmelhriat mi pathum Bus station ah ka chhar chawp a. An ni pathum nen hian inthurual tlang zelin gawahati Mizoram House bula hotel ah
July thla a lo ni a,entrance result a chhuak a,ka tling ve tih ka hriat rualin kalpui tur ka hre lo,engtinnge nita ang le?Chhungkua
Admission kan han tifel class te kan han zawm ve a, Taitea chu ka hrechiang chho ve tan ta,mahse ka la nel vaklo,a tawng tlem em a ni!!!!Mahse kan zirlai kan la manloh em avang chuan har kan tih thu kan sawi ve thin a,a bikin paper pakhat historical theory phei chu kan thiamlo em2 a,bei a dawng rum2 thin. Vawikhat
MA
Kum 7 ngawt
Thursday, October 4, 2007
MIZO WOMEN IN A MAN-MADE SOCIETY
The Mizo society in pre-modern times was strictly based on what is known as an extreme patriarchal society. This created ‘private’ and ‘public’ domain, where women were stigmatized to the private sphere that relegated their status in the social and religious life. Being regarded inferior, women practically had nothing to say in both ‘private’ and ‘public’ administration. Women therefore, had no opportunities to go beyond the scope of the ‘domestic sphere’ and it was only men who controlled and dominated the entire ‘public sphere’. They were not supposed to have any independent religious loyalty, but were required to follow the religion of their husbands. This attitude can be attributed to the old Mizo proverb, which says, ‘Women and Crabs do not have a religion’. Besides this, there were numerous proverbs, which expressed men’s attitudes towards women. The cases of sexual abuses like nula zen, hnute deh, mihur zawn etc. were also very common while the society expected them to maintain their chastity. However, as most of these social evil practices had been abolished after the gradual acceptance of modern ideas, Mizo women have been enjoying a much better position when compared to the pre-modern Mizo society.
Christianity of course is the harbinger of ‘modernity’ vis-à-vis women’s liberation in Mizoram. The Christian missionaries therefore are regarded as a symbol of ‘modernization’ which led to the gradual changes in the conservative attitudes of men towards women. As such, women have made their way to the path of public sphere through Christianity for they can equally participate with men in some of the church affairs. Besides, Christian missionaries also brought education, which served as the main conduit for the inclusion of modern ideas to such an extent that it opened new doors for women to move outside the domestic sphere. Since 1950, women’s literacy rate has been on the rise and a number of women began to excel men in some professions. If we look at the present situation, with women making significant mark in many aspects of life, one of the Mizo proverbs has been reversed dramatically as ‘the wisdom of women has reached beyond the other side of the river’. The original saying ridicules women as it goes, ‘The wisdom of women does not even reach the other side of the river’
In spite of the above indications of progressive changes, the new social structure is yet far short from driving home a status of equality for women. Christianity and education indeed opened new doors for women to enter the public domain, but only in a limited way. Despite the increasing number of educated women, only few women hold important positions/portfolios in government jobs. All the political and village administrations are still controlled by men. In religious matters, in spite of the contributions they have made to the church, women are being excluded and are denied from ordination as pastors and elders. One of the Mizo women theologians once said, “Though we have zealously studied theology with a purpose of preaching the Gospels, I am sometimes hurt because men who got less marks than us in our degrees can go through ordination, while we cannot”. If men can be ordained as pastors and church elders, why can’t women? Instead of encouraging women many people however, still opine that those women, who have entered the public sphere are making bold and aggressive claims. This is mainly because, the mindset of current society confines women’s duties to the realms of the home and ‘regards household activities as the most important duties for them; whatever knowledge a woman may acquire from her education, she hardly claims any rewards unless she is proficient in the management of household duties first’. Women, therefore, themselves have largely accepted this attitude without question. Then for many women, ‘education meant only the acquisition of material skills in order to compete with men in the outside world and hence a loss of feminine virtues’. Thus, really not proving beneficial to their well being as opposition to established practices has led to a destabilization of their social security within their very own society.
There is no doubt about the positive impact of ‘Christianity’ and ‘modernity’; however the new social change is both complex and controversial. As modernization promotes new social outlooks and material cultures, the Mizo tradition has lost its hold in many areas of modern life. In recent times concerned members of the society therefore, have begun to defend some of the old practices and intend to revive traditional values and customs. In the context of new social discourses, the Mizo women therefore are often compelled to act as both the victims and guardians of the Mizo tradition. As one of most striking impacts of ‘modernity’ is on the attires of both the sexes; the Mizo traditional dresses have been gradually discarded. Here it can be asserted that Mizo women preserve the culture of the traditional dresses by wearing the Mizo Puan, though most of them have been designed to keep up with new modern trends. Especially where some important functions and ceremonies are concerned, women are still expected to wear only the Mizo Puan. Despite this, the society has often accused only women of setting aside traditional dresses, demanding them to maintain their chastity as well as traditional dresses by wearing Mizo Puan while men are not compelled to uphold the Mizo tradition through the very same act (as Puan is also the traditional men’s dress).
Besides this, the society also attempts to endorse the Mizo traditions through the observation of Customary Laws. With regard to marriage customs, the traditional practice of bride price is still prevalent and the price involved is nominal (a woman is worth only Rs 420). It is generally believed that the prestige of women can be upheld and protected by the way in which the practice of bride price is modified in accordance to the standards of present day life. This point of view has a greater stronghold among the women rather than men as many women’s activists have made demands to increase the price. Some might argue that the position of a Mizo woman is better off than women from other Indian societies where a woman has to pay a dowry as opposed to the bride price. However, it can be assumed that the practice of bride price has devalued a woman’s position and status in the society as it presupposes that she can be sold like an economic asset. In matters relating to the new reconstructed law of inheritance, only men are recognized as legitimate heirs and women do not legally have any rights in the family. This is due to the fact that modernity itself is a patriarchal construct and the changes it brought about are also deeply concerned with the affairs of men. As long as the male-biased customary law of inheritance exists, gender discrimination will exist in the society.
From the light of the above description it can be concluded by saying that ‘modernity reconstructed the structure of Mizo Society from male perspectives and the concept of women’s liberation is also considerably modified by the patriarchal norms of traditional society’. In short it can also be observed that in Mizoram, modernity brings development in material culture, but not complete changes in the conservative ideologies of men towards women. If we look at the present situation, the Mizo society appears to be seen as a ‘man-made society’ where women are subjected into it and live according to the will of men. Today as a result of a consciousness among educated women, questions and debates on women issues has gradually gained significance and has become an important subject. However, almost every issue has ended in mere discussions and the voices of women have been ignored. This might be because the society has not yet realized that his mother, wife, sisters, and daughters can become the victims of the prevailing social systems. Lastly to have a better and a more progressive society, it is significant to rethink the society’s attitudes on women and accept women’s voices as both the sexes have been sharing the work of building the society and its culture.
References:
Bannerji, Himani; Inventing subjects, Studies in Hegemony, Patriarchy and Colonialism, Tulika Books, New Delhi, 2001.
Bonita, Aleaz; Emergent Women (A Mizo Women’s Perspective), Mittal Publications, 2005.
Macionis John, J: Society: The Basics, Prentice Hall, New Jersey, 2000
Mizo Women Today; Tribal Research Institute, Aizawl, Mizoram, 1991
Sangari, Kumkum (ed); ‘Recasting Women’ (Essays in Colonial History), Kali for Women, New Delhi, 1989.


text:
Naktuk, October 2, 2011 Pathianni hian MTKP – 2013 inkhawmpui awareness campaign, Hausiampa Hall, Haulawngah neih a ni dawn. He hun hmang tur hian MTKP Office Bearers leh Executive Committee member te bakah zaithiam CR Laldingliani, F. Lalremsiami leh C Vanlaldintharpuia ten an tawiawm ang a, chawhma lamah Haulawng-a Kohhran pathum – Lalveng, Lamthuamthum leh Bethel –ah te insem darhin hun an hmang ang a, Chawhnu-ah Hausiampa Hall-ah Vantlang inkhawm an nei ang.
Vantlang inkhawm hi Pu H. Lalramenga, Vice Chairman, MTKP 2013 Organising Committee in a kaihruaiin, Secretary leh Treasurer ten Report an pe ang. Rev. Jonathan Pachuau-Presbyterian te, Pastor Pc Lalfakawma, UPC leh Rev. F. Lalsangliana, BCM te bakah Pu R. Lalrinmawia, VCP Haulawng leh V. Vanlalsiama, President YMA Haulawng Branch ten minute 10 theuh thu an sawi ang a, zaipawl pathum – Bethel, Lalveng leh Lamthuamthum Kohhran Zaipawl ten hun an hmang bawk dawn a ni.
Haulawng Bial TKP te hian 2013 MTKP Inkhawmpui hi an urlawk nasa tawh hle a. He Inkhawmpui senso atan hian Rs nuai 27 Budget-ah dahin tunah hian cheng nuai 10 an tlin tawh a ni. He Inkhawmpui atan hian Sub.Committee 12 an siam a, anmahni hmazawn theuhah hma an la chho tan mek a. Haulawng khaw chhunga Kohhran pawl hrang hrang biak inah campaign neiin tunah hian House to House Campaign nei turin hma an la mek bawk.


text:
Dear All,
Nan dam cio hna maw? Atu lio cu Hakha zong thawngpang a that liote asi. Hakha khua ah a ra lai mi ni le caan ah an tuahdingmi
kong hi a thei rih lomi le hngalh a duhmi nan um sual ah tiin a tanglei thawngpang pawl hi ka rak in kuat hna.
Avoi 62nk Chin Phunpi Ni, Live Concert
Hakha
Zanlei suimilam 5-9 tiang Feb 18-19 zan tiang Carson Hall, HBA ah an sa lai.
A tuahtu/Tlangtlatu – Rual-U Phu, Hakha
Sponsor – Air Bagan
Hlasatu ding cu, Kawlram hlasak thiam Ringo, Kawni, Naynay, Thuamkham, Phyugyi, Hetkat, Zaw Win Thuat, le Hakha hlasakthiam pawl an si lai.
Band, Zaw winthuat & Emperor Band
Zoh man, luhman ah Ks. 10000, 5000, 3000 tiin phunthum ah an then.
Hi biaruahnak aa daw vemi nan hawikom,
Salai Holy Tawk Tling Thang
Hakha
Chin State


text:
Korean ho kan duh kan tih hian mipa sweet deuh deuh emaw love story uih deuh deuh kan duh tihna a ni kherlo. Khatiang duh te kha chu an lo awm maithei, mahse keini ang te chuan he video vang te hi a nia kan duh em em.
Street performance a nia, an lam thiam mai bakah an martial arts skills a sang hle a, chuan hmeichhe kekawr bul dum ha khi ka star bawn tawps. Break han lak pahin rawn en ve chhin teh u. Chuan post topic dangah in sawi ho lai chu in chhunzawm leh dawn nia.
Similar Posts:
- Pixel Attack!
- Friday Lawmnan part III
- Off Topic!
- Mumbai Mizo Annual Sports – Day 2
- Bethlehem Arsi Eng Mawi Ber


text:
A Style Ala Ngai Reng…
Thlêmnaa a tlûk avangin Evi kha dêm ngawt suh! Setana khan kan thlahtute kha awmze nei takin a lo thlêm a, Evi kha hmeichhia zawk mah nise, Setana thlêmna Îtawm tak te kha an nupa tan awmzia nei dawn êm-a a hriat avangin hnar phal lovin a zawm ta mai ni zawkin a lang. Thlêmna satliah-a tlu mai a ni lo tih hre hmasa ila. Setana hian kan Lalpa Isua ngei pawh kha Evi a thlêm dân ang style tho khan a thlêm ve a nih kha (cf. Matt.4:1-11). Keini pawh hi, kha a Style Pangngai Ûn tak mai hmang bawkin Setana hian min thlêm leh mêk a ni, fimkhurin thlêmnaa kan luh lohna turin i ţang sauh sauh teh ang u.
1. Taksa Mamawh Thil Hmangin…
Setanan min thlêmthlûk awlsamna ber pakhat chu taksa mamawh, ei tur leh silh leh fen hmangin a ni (Gen.3:1f). Taksa mamawh, ei leh in, silh leh fen-te hi min titlutu tam ber te an ni chawk. Ţhalaite min titlutu ber a ni hial awm e. Ei ngai loh ei te, hâk ngai loh hâk te, mi neih loh ang neih te hi mihring kan nih chhunga kan châk ber te an ni. Tunlai khawvel hri hlauhawm tak Corruption (sum leh pai eirukna, etc.) lama sawi neuh neuh kai-te hi an rilru leh dinhmun tur awm chu kan hre thei nghal mai awm e. Lal Isua ngei pawh a ril a ţâm khan ei tur hmang bawkin Setanan a rawn thlêm a nih kha (Mt.4:3). Taksa tana mamawh leh ţul hmanga Setana thlêmna kan tawh ţhin-te hi Lal Isua leh Evi lo tawn tawh hnu a ni. Chuvangin, Lal Isuan ‘Silh leh fen aiin nunna a hlu zawk’ a lo tih hialna chhan kha hei hi a ni (Mt.6:24-34).
2. Mimal Hamţhatna Tur Hmangin…
Setana thlêmna pahnihna chu mimal tisa leh thlarauva ţhatna tur leh hlawkna tur lam aţangin a ni thung. Evi khan ‘thi thei lo (immortal)’ nih a châk hle a nih kha (Gen.3:3-5). An nupaa chatuana an nun theih kha a thlahlel ngawih ngawih a ni. Lal Isua pawhin hetiang chiah thlêmna hi a lo tawk veleh bawk a. Biak In chhip aţanga a tlâk a ‘tihnât-a a awm loh tur’ thu kha Setana tawk-tarh a ni (Mt.4:6). Kan mimal sahimna tur te, hlawkna tur leh ţhatna tur kan ngaihtuah luat avangin thlarauvah malsawmna kan dawng thei lova, kan ţhang thei ţhin lo. Mahni in-hmangaihna leh hmasialna-in kan khat a, midangte ţhatna tur kan ngaihtuah chang lova, he nun hian nasa takin rinna kawngah min tichhia-in min tiţhuanawp ţhin a ni. Thlarau lam thilah pawh mahni hma kan sial lutuk chuan Pathian a ropui thei ngai lo. Thufingin, “Mihring hmelma chu mahni a ni” a tih hi a dik ngawt mai. Chuvangin, Bible chuan, “Mahni ta ta mai en lovin, midang ta pawh en ţheuh zawk rawh u”(Phil.2:4) a ti a ni.
3. Ropui Duhna…
Thlêmna kawng thumna chu, thiltihtheihna neih duhna hi a ni. Thitithei ber, hausa ber, ropui ber, lâr ber nih duhna kan neih hi Evi pawhin a dang zo ngang lo a ni (Gen.3:5). Pathian anga thiltihtheihna leh ropuina neih ve kha a châk a ni. Lalna te, thuneihna te, ropuina te, hausakna te hi khawvel miten an awh ber leh an zawn ber chu a ni. Lal Isuan Setana thlêmna a tawhna ah pawh khan ‘khawvel ram zawng zawng chunga thuneihna’ kha Setanan pek a tiam a nih kha. Do zawh a hâr dan tur hi kan chhut-thiam mai awm e. Lal Isuan khawvel ram zawng zawng a neih vek chuan Kros-a a thih a ngai dawn lova, awlsam takin a ta an ni vek mai dawn a ni!! Mahse, lei leh van Lal khan, Pa Pathian thiltum leh ruahman, leilung piantirh ata buatsaih tawh kha pensan a tum lo, a hnawl hmiah mai a nih kha!!
Bible Scholar pakhat chuan, “Setanan Kristian-te a hnehna hmanraw ropui ber ber pathum te chu Sum, Thiltihtheihna leh Hmeichhia (Money, Power and Woman) te hi an ni,”a ti thlawt mai! He thu hi ava dik tehlûl êm! A chunga Setana hmanraw hmang khian Pathian mi, duhawm tak tak leh thuhriltu ropui leh lâr tak tak-te pawh tihchhiatin an lo awm tawh a! Ţhenkhat chu sum (love of money)-in a tihchhiat an awm a, ţhenkhat hmeichhia (sexual immorality)-in a tihchhiat an awm a, ţhenkhat chu lârna duhna leh ropui duhna (power, status & popularity)-in a tihchhiat an awm bawk. Setana hmanrua hi a chimawmin, ava huatthlalaawm tehlul êm!!
Ngaihtuah Zui Atan…
Tunlai Aizawla Setana betuten ‘Setana an biakna chhan’ pawh kha thil pathum a awm a, “hausak, lâr leh exam-naa pass ţhat” an duh a nih kha! Ngaihtuahna seng thui deuh ta ila, Engah nge Chhungkuaa pafa leh unau-te hial Court-ah an inkhin a, Hmangaih taka innei Nupa te meuh nâ taka an intihbuai a, thin ţhawng dawt khawp tualthahna hial a thlen? A chunga kan sawi tak-te khi a chhan zingah a tel ngei ang tih a chiang a ni. Taksa mamawh thil ngaih pawimawh luat vang emaw, mahni mimal hamţhatna tur chauh ngaihtuah vang emaw, thitithei ber (nihna duh vang emaw), hausa ber (sum, ram in leh lo duh vang emaw), midang aia ropui ber, lâr ber nih duhna vang emaw tal chu a ni ngei ang. Kan thlahtu bul Evi te a thlêmna style kha Setana hian ala thlak lo tih a lang chiang hle a ni. Chuvangin, Setana min thlêmna lakah hian i inveng fimkhur ţheuh ang u.
Similar Posts:
- KA HRINGNUN HEI HI HRIA LA
- Setana hi a biak tlak tak tak em?
- Hun hnuhnung;
- ISUA BIRTHDAY-II
- Beiseina siamtu thawhlehna


text:
- Upa Lalliansawta
Thuhrilhtu Bung 3-ah khan Engkim tan hun ruat a ni, Pian hun a awm a, thih hun a awm…Phun hun a awm a, thil phun phawi hun a awm etc. tih kha kan hmu. Mizorama cheng Kristian mipuite tan pawh hian Pathian hian hun hrang hrang a lo ruat a ni mai awm mang e tiin a chhuidawn theih. Suangtuahnaa thil lo thleng tur rinthua sawi ngawt lovin, thil thleng tawh han thlir let hian, Mizote Pathianin min hruai dan hi, a chang chuan bumboh hle thin mah se, hmun mak, Mizo mipuite tana tha em em min thlenpui leh mai thin a ni awm mang e tiin a ngaihtuah theih. Heti zawng hian han chhut chhin ila.
1. ZALENNA KAN SUAL VANGIN CHIMRALTU LAKAH KAN HIM
1) Hnam fing leh tam zawkten kum 1960 hma lam khan kan thenawmte an chimral deuh vek.
2) Mizote hi chimral hmabak kan nih lai takin Zalenna kan sual a, ram buai kan ni.
3) Kan tawrhna rapthlak takte kha a a hun lai chuan a hrehawmin a manganthlak khawp mai.
4) Buai lo ila, Meghalaia, Arunachal, Tripura, Nagaland, Cachar te ang tho hi kan nih a rinawm.
5) Hrehawm teh mah se, rambuai nih kha tuarna phena malsawmna a ni thei mai em?
2. SIPAI TUDAI TURIN SIPAI LAL
1) India sipai leh mahni hnampui rammute hlauvin Mizo mipuite kan bu zawlah ti dekin kan mu thin.
3) India sipai lal Mizo tlangval a lo chhuak. Human Right Movement atanga tanin, roreltu lu berah hlankai a ni.
5) Mipui thlavang hauhin huaisen takin a rawn nek tawn pawp pawp a.
6) A huaisen zar zovin mipuiten sipai kut kan tawrh a ziaawm nghal a, check gate a bo nghal.
7) A hun taka Mizote thlamuantu atana Pathian ruat tih loh rual a ni lo.
3. REMNA SIAMTU LEH A LAWMMMAN
1) Remna duhin mipui kan rum a, Kohhran pawhin palai hna a thawk.
2) Zalenna sualtuten lei rem rapa mipui rawngbawl an lo pawm thei ve leh ta.
3) Remna atana mahni inhlan a, lalthuthleng pawh hlan ngam khawpa huaisen ram hruaitu kan nei.
4) Remthu kan thlung a, rei lo teah state ralmuang bera chhal kan ni.
5) Remna siamtu chu Pathianin a hre reng a ni ang.
6) Kum sawm chuang hret roreltuah hlankai a ni a, Mizo zinga CM rei ber a la ni.
4. ZALENNA SUALTUTE LEH AN LAWMMAN
1) Remna siamtu pawl lehlam tan Pathian hun ruat a lo thleng ve leh a ni ang.
2) Kum sawm lai leirem rapin ro an rel ve leh ta.
3) Zalenna sualtu an nih kan hria, an tihsual palh pawh mipuiin kan ngaidam thui hle.
3) An lawmman hi eng chen atan nge tih erawh chu a reltu kuta mi a ni.
4) Kumin kum tawp lamah hian fiahin a awm ve leh dawn.
5) A phuntuin phawi hun a la tih loh chuan, tute mahin an luahlan rih lo ang.
6) Phawi hun a tih erawh chuan, sum engzat pawh sengin, tharum hial hmangin invau tlin tum mah se,
an inham tang zo lo ang.
5. MIZOTE VANNEIHNA LEH VANDUAINA
1) Mizote hi tawng khat hmang, sakhaw khat bia, hnam hlawm khat, lehkha thiam vek kan ni.
2) YMA-a tel vek thei khawpa hnam inlungrual kan ni bawk.
3) Kan ram lei a tha(fertile) a, kan la luah hneh lo hle.
4) Kan sum mamawh pawh Central atangin 90% a thlawnin kan dawng thin.
5) Chuti chung chuan kan rethei a, kan hnufual a, kan ralti viau lawi si.
6) Sum lo lut a pung a, chutih rualin BPL kan pung zel bawk.
7) Kan hun tawnk hi a mak a, hriat fiah thiam a har ngawt mai.
Hun ruattu hian eng tak min hruai thleng leh ang maw? Lo thlir zel ila.
Similar Posts:
- Roreltute Thu Awih
- Taliban zingah ‘ Israel hnam bo’ an awm em ni?
- Mizote hi hnam huaisen kan ni
- Thiandun Titi
- Mizote hi hnam dawih kan ni (?)


text:
Bawng thin hi kan duh hlawm hle a, tenchhiate tan fimkhurna tur ka’n sawi mai mai ang e. Bawng hian rulhut an pai tlangpui a, uluk lutuka enkawlte chuan an pai lo thei tho na a. Rulhut chikhat (Liver fluke) phei chu a common hle a, hei hi an thina awm thin a ni a, oval shape lek lek, phek thler mai, kutzungpui ti vel hi a ni a. Heng rulhut te hi bawng thin ah hian an awm teuh thin a, mi naran tan chuan hmuh/hriat pawh a har a. Bawng thin hi a vang zawngin han zai bung ila(cross section) han hmet vak ila, an rawn chhuak perh perh thin.
Hre ngai lo tan chuan han zai bun pawh hian sa thin tisa (structure) ni ve awm reng hian a lang reuh a, chhum hmin hnua han ei phei chuan a hriat tawh loh reng reng. Bazara sa thin an zawrh tam takah pawh hian a awm fo a, chhum hmin that chuan taksa tana chuti teh luaa pawi phei zawng a ni lo, mahse rulhut ei kha chu nice lo ve hrim hrim a. Chuvangin tenchhe deuh ho kha chuan thingpui dawr leh hotel narana bawng thin an siamte hi ei mai mai duh suh u. Tui ti takin rulhut in tep chap chap a ni mai. Hriatchian chauh ei chi.


text:
Mizorama sorkar hnathawk zinga tam ber, Ministerial Service Association leh Mizoram Secretariat Service Association chuan an thil phut nawr nan Thawhtanni atang khian tiam chin awm lovin a huhovin chawlh an la dawn. Hemi chungchang hi vawiin khan Mizoram Ministerial Service Association leh Mizoram Secretariat Service Association Executive Committee, a huhova Aizawla thukhawmte rel thluk a ni a, hemi hnua an pawl hruaitute hnen atanga Zonet thudawn danin, he Joint Executive Committee Meeting-ah hian an thil phut, an tana duty post siamsak ve te, District thar leh Sub Division thar siam a niha District danga mite sawn kual lova hna thar siam tura sorkar an ngennate sawiho a ni a, hemi chungchanga Chief Minister an hmuh thu leh Chief Minister-in an thil phut tihhlawhtlin sak thuai a lo tiam chungchangte, amaherawhchu tun dinhmunah tihkhawtlai ni leh ta nia an hriat thute sawihovin an lungawi lohna entir nan a huhova Casual Leave lak an tum ta a ni.
Lok Sabha MP Pu Vanlalzawma chuan Ningani khan Hliappui Area MUP Conference Changzawl khua-ah a hman pui. He MUP Conference-ah hian Changzawl bakah Pawlrang, Hliappui leh Saichal atangin palai thahnem tak an tel a ni. Thu sawiin Pu Vanlalzawma chuan MUP memberte chu tawn hriat ngah tak tak, kawng engkima thalaite aia thil hria leh hmathlir pawh thui zawk an ni tih hre renga thalaite kawng dik a kaihhruai kawnga tan la turin a chah a ni. Hliappui Area MUP Conference hi mipui, VC, thalai leh School naupangten an tawiawm tha hle a, hei hi Pu Vanlalzawma chuan thil entawn tlak, hmun danga awmte pawhin an hriat ve tur thil pawimawh a ni tih a sawi. He inkhawmah hian Pu Vanlalzawma chuan kum 80 chin chung lam mi 5 hnenah leh mi huaisen midang chhantu mi 2 hnenah chawimawina a hlan bawk. Hemi hma lama Pu Vanlalzawma’n Changzawl khua a thlen hian pangpar thi awrhtirin a khaw nawtin an lo lawm a ni. Nimin khan Sihfa-ah Saitual Block MHIP Conference a hmanpui bawk a, thu sawiin Pu Vanlalzawma chuan, khawtlang thilah leh hmeichhiate hamthatna ngaihtuaha MHIP hruaitute nasa taka an inhmang chu lawmawm a tih thu a hrilh a, India Look East Policy tih puitlinna chi khat atana Kaladan Multi-Modal Project chanchin leh Mizorama tuialhthei zawn hna tunlaia thawh mek a nih dan a hrilh bawk a ni.
———
Aizawl South Baptist Kohhran bial khawmpui chu nimin atang khan Shalom Baptist Kohhran Biak-Inah neih a ni a, naktuk, Pathianni thleng a awh ang. Khawmpui thupui atan hian ‘I ram lo thleng rawh se’ tih hman a ni a, he chang tlawhchhan hian Aizawl Area Baptist Church of Mizoram Executive Secretary Rev. H. Lianngaia’n Pathian thuchah a sawi thin a ni. Vawiin khan rorel inkhawm, Rev. VL Zawnga kaihruaina-in neih a ni a, nakkuma Aizawl South Baptist Kohhran Bial Chairman atan Upa JC Japanruna thlan a ni a, kum 2009 budget atan cheng nuai 56 sing 3 sang 1 ruahman a ni bawk. Aizawl South Pastor Bial huam chhungah hian Kohhran 12 a ding tawh a, member 3805 an awm a, kum 2009 chhung hian Kohhran dang 2 an ding leh dawn a ni.
————-
Mizoram Industries Association chuan nimin khan Khawzawla DC Rest House-ah General Assembly an nei. Hetah hian Champhai DC, Pu TV Fambawl chu khuallian a ni a, Mizorama thil siamtute chu tih tak takna rilru pua rim taka thawka hlawhtlin ngei tum turin a chah a ni. He Assembly, an pawl President, Pu ZD Vanlalfinga kaihhruaiah hian hun hmasa lamah an pawl member leh hruaitu hlui thi ta, Pu Biakchunga leh Pu Ellis Saidenga te sunna hun hman a ni a, resolution an pass-te zingah Industry Department-in thil siamtute tanpuina, Grant-in-Aid atana sum a dahte, thil danga hmang lova dik taka hmang tura sorkar phutna leh heta tan hian sum tam zawk dah ni se tih te, thil siamtuten State Incentive Subsidy an hmuh theih nan budget-ah sum tam zawk dah ni rawh se tih te a tel a ni.
————
Tlabung District Demand Committee chuan Tlabung Sub Division pum huapa District thar siam turin Mizoram sorkar a nawr chho zel a, hemi chungchangah hian Chief Minister hnenah dilna an thehluh bakah an dilna copy chu Home Minister, Pu Tawnluia, Health Minister, Pu R.Tlanghmingthanga, Minister dang leh Opposition leader-te an pe tawh a, District Demand Committee Secretary, Pu Hmingthansanga Ralte chuan Tlabung chu Sap hovin India ram an awp lai, 1872 daih tawh atang khan Chitagong Hill Tract Hqrs. atan lo siam a ni tawh a, India ramin zalenna a hmun hnuah pawh kum 1959 atang khan ADC thuthmun atana siam a nih bakah kum 1961 atanga 1975 thleng khan Assistant Commissioner thuthmun atan hman a ni a, he Sub Division chhungah hian khaw 130 chuang a awm a ni tih a sawi.
———
Cheng nuai 324 chuang senga sak, Chhinga Veng Presbyterian Kohhran Biak In thar chu vawiin khan Aizawl Presbytery Moderator, Upa Chhunkhuma’n a hawng. Biak In hawn prog. hi Biak In tual-ah hman a ni a, Moderator chuan Pathian lehkhabu chhiarin Biak In chu Pathianin a awmpui ngei a beisei thu a sawi a ni. Moderator-in Biak In a hawn zawh hian Pathian Biak Inkhawm neih chhunzawm nghal a ni a, hei hi Chhinga Veng Bialtu, Pastor Lalbiakvulmawia’n kaihruaiin Biak In thar chu Pathian hnen-ah a hlan a, Kohhran Zaipawl-te’n Rokunga hla “Aw Jaa” tih thiam takin an sa a, Moderator, Upa Chhunkhuma’n Pathian thuchah a sawi a ni. He Biak In thar hawn tak hi Chhinga Veng Kohhran a din hnu-a an Biak In 3-na a ni a, hawnna inkhawm-ah hian Kohhran mipui an tel thahnem hle a, tlai-ah a lawm nan ruai an theh nghal a ni. Chhinga Veng Kohhran Biak In thar hi a dung ft 90 leh inchi 10, a vang ft 52 leh inchi 10-a zau niin kum 2002 April ni 11-a sak tan an ni a, a sak nan hian cheng nuai 324,92,962 hman a ni a, mi 793 lenna a ni. Chhinga Veng Kohhran hi Dawrpui Kohhran atangin kum 1962 khan a in dang a, tunah hian member 2,182 zingah dan zawh kim 1,580 an awm a ni.
———-
Chhandamna Sipai Pawl, Central Division Young People (YP) Council huam chhunga YP Corps pualin vawiin khan Booth Mansion-ah Tirhkohte Thiltih Bu pumpui atangin Quiz Competition buatsaih a ni a, hetah hian CO bial 10 atangin naupang 20 an tel a ni. He Quiz Competition-a tel tur thlan nan hian CO Bial tin an intihsiak hmasa a, heta a titha mi 2 zel chu Bial aiawhin an tel a ni. He intihsiakah hian Bethlehem CO bial chu pakhatna an ni a, lawmman cheng 2,000 leh Certificate an dawng a, pahnihna, Zemabawk CO bialin cheng 1,400 leh certificate an dawng a, 3-na, Salem CO bialin cheng 1,000 leh certificate an dawng a, a bak zawng hian consolation prize, cheng 200 leh certificate an dawng a ni.
———
Peace Home pakhat, Ferrando Integrated Women Development Centre (FIWDC) chuan vawiin khan Aizawl Tourist Lodge-ah HIV/Aids leh ruihhlo chungchang sawihona an buatsaih. He Workshop-ah hian Lunglei Bawrhsap Pi M.Zohmingthangi, MSACS Project Director Dr.K.Ropari, FIWDC Director Sister Rose Paite, Mizoram University Professor, Pi Margareth Ch Zama-te’n thil pawimawhte an zirtir a ni. He Workshop-ah hian Mizoram hmun hrang hrang atangin mi 100 chuang an tel a, HIV/Aids leh damdawi hman sual chungchang bakah hruaitu nihphung leh chhungkua, Kohhran leh khawtlanga nu mawhphurhna hrang hrangte an zir a ni.
———-
Hlawh chungchanga lungawi lo, Service Association hrang hrang 9 aiawh ten nizan zan rei tawh takah khan Chief Minister, a Office-ah an hmu. Hemi hma lam hian Chief Minister, Ngopa zin lo haw tur chu heng Service Association Member-te hian a Office bulah zan rei tak thleng an lo nghak a, Chief Minister zin lo haw hi a Office-a zui lut nghalin an hlawh chungchanga an thil phut an hrilh a ni. Heng Service Association hrang hrangte hi Mizoram ICDS Circle Officers Assn, Mizoram Economics and Statistical Service Association, Veterinary Diploma Association, Health Multipurpose Service Association, Mizoram Soil and Water Conservation Service Association, Youth Service Association, Mizoram Prison Officers Association, Mizoram Jail Employees Association leh Mizoram Microscopist Association-te an ni a, tun hma lama an tlukpui thinte hlawh ang phak lova an hlawh siamsak a ni chu ennawn thuai tur leh, Mizoram Assembly Inthlanna puan a nih hma ngeia an hlawh chinfel sak turin in Chief Minister hi an ngen a ni. Hetih lai hian an hlawh chungchang enfiah saktu tura Chief Minister-in Expert Sub Committee on Pay a din chuan nizan khan DP&AR Minister, Pu Tawnluia hnenah an report an thehlut a, Service Association hrang hrang lungawi lote chuan he Committee report hi rang taka en zui turin DP&AR Minister, Pu Tawnluia chu vawiin khan an ngen a ni.
————–
Champhai District-a Vaphai thlanga Saikhum phaia cheng, mipa ho chu tunlai hian Burma sipai hrang hlauvin an insaseng mek. Hemi chungchanga kan Correspondent thudawn danin, tun hnai khan |iau lui kam ramri hrulah Burma sipai pakhat thah a ni a, he tualthahna thlengah hian Saikhum phaia cheng mi 1 leh hmun danga cheng Myanmar mite rinhlelh an ni a, Burma sipaite chuan an mi rinhlelh, Saikhum phai mi chu man tumin an bei a, hetiang boruak karah hian Saikhum phaia mipa hote chu an insaseng nia sawi a ni. Hetih lai hian he thil thleng hi Champhai DC pawh hriattir a ni tawh a, SP pawhin thil awm dan hre chiang turin vawiin khan Zokhawthar a pan a, hetih lai hian Khawbunga Assam Rifle awmte pawh mipuite thlamuan turin an inbuatsaih mek nia thu dawn a ni bawk.
———–
Muallungthu Branch YMA chuan vawiin khan an khua chu zu awm lohna hmun, Dry Area a ni ta tih an puang. An khua, zu awm lohna khua a ni ta tih puanna inkhawm hi an Veng Community Hall-ah neih a ni a, hetah hian an khaw VCP Pu K.Lalrodina chuan, tun hma lama zu tamna khua ni thin, Muallungthu chu zu awm lohna khua a ni ta tih a puang a, hemi rual hian hmun dang atanga Muallungthu-a kalte pawh zu keng lut lo turin a ngen a ni. He inkhawmah hian Excise Deputy Commissioner, Pu Lalhmunsanga, Kulikawn OC, Pu Lalsanglura, Central YMA-a SRS hruaitute leh Joint YMA hruaitute pawh an tel a ni. Muallungthu hi In 200 chuang, tun hma lama zu tamna a ni thin a, zu tirem tur hian YMA leh khawtlang hruaituten nasa takin tan an la a, tun hnai khan vantlang inkhawm chuan an veng Dry Area-a puan hi an remti ta a ni.
————
MJA Executive Committee-in tun hnaia MJA member thar atana a lakte chu vawiin khan Aizawl Press Club-ah MJA President, Pu K.Sapdanga’n a lawm lut. He lawm luhna inkhawm hi MJA Vice President, Pu Lalthanzama’n a kaihruai a, MJA President chuan chanchinbu mi tan tha taka leh inpe taka hnathawk tur chuan Kohhran leh khawtlang-ah inhman tam hman a ni meuh lo tih a sawi a, hei hi Kohhran leh khawtlang pawhin an hriatthiam thu leh mipui tana rawngbawl chu tihtak zeta thawh a ngaih thu a sawi a ni. MJA member thar atana lak luhte hi DDK News Stringer, Pu Jerome Malsawmzuala Vanchhawng, Hnehtu Managing Editor, Pu Vanlaldiki, Mizo Arsi Managing Editor Pu Lalchhanhima Zadeng, Zoram Today Editor-in-Chief Pu H. Laldinmawia, Thupuan Jt.Editor Pu T.Lalengmawia, Kawnpuia Chhuahtlang Editor Pu H.Lalmuanpuia, LDF Cable News Chief Editor Pu P.C. Lalduhthlanga, Lunglei ELDO ZENITH LINK News Editor Pu FC Laldinpuia, Kolasib DDK News Stringer Pu Johan C.Lalhmunmawia leh Lunglei Sunday Digest Editor, Pu F.Lalchhuanawma-te an ni. He hunah hian MJA President hlui, Pu DR Zirliana’n member tharte fuihna hun a sawi a, anni nen hian MJA-ah hian member 199 an awm ta a ni.
————–
Mizoram Football chanchina lawmman tamna ber, BSNL Cup chu vawiin khan khelh chhunzawm a ni a, hetah hian 1st Batallion MAP leh Luangmual FC-te’n an khingpuite an hneh ve ve a ni. Inkhel hmasa zawk-ah 1st Batallion MAP-in goal 2 goal 1-in College Veng Fc an hneh a, inkhel hnuhnung zawk, ram pawn player tamna ve ve-ah Luangmual FC-in goal 2 goal 1 tho-in FC Kulikawn an hneh a ni. heti hian Group B-a Team 4-te hian vawi 2 theuh an khel a, 1st Batallion MAP-in point 6 an hmu a, Luangmual FC-in point 3, FC Kulikawn leh College Veng FC-te’n point 1 ve ve an hmu a ni. BSNL Cup hi Thawhtanni-ah khelh chhunzawm a ni ang.
————-
Vawiin khan Aizawl khawpui chu a lum lai berin celsius degree 25.9 a ni a, a vawh lai berin degree 19.2 a ni. Hemi chhunga ruah sur zat report hi dawn a ni lo.
————-


text:
ZAM Thupuak ZAM :: Zomi Association of Malaysia Khenpi Khatna : Gam thumna tunma a sepding thute Gam thumna tunma a sep ding thute gambel galtai khat America gamah a tentheihna dingin a kisam sep ding pawlkhat om hi. Tua sepding teng pen a ni a kha ahih keileh … [Read more...]
Thadah hun teh’ I zuih Isep ding te!
Thadah hun teh' I zuih Isep ding te! 1. Kisil siang ding, 2.Kipuah kizeem setsat ding, 3. La hoihno ngai kawm ding, 4. Online ah thuthak sim ding, 5. Naupang te tawh kimawl ding, 6. Tuibual na ah paiding. 7. Gamsung ah vasa ham hoihno te ngaiding. 8.Ahing silsial sing … [Read more...]
Zomi it ten bang ngaih sun ding ih hiam?
Zomi it ten bang ngaih sun ding ih hiam? Zomi it sang gam te ; Bangbang ih gengen zong in Zomi a tam zaw te tenna pen Kawlgam mah ong suak hi.Kawlgam kumpi ki ukna hoih leh hoih loh in ei te ong huam kha den kei ding hi.Ih gam ih lei a ding minam a ding semni bawlni ih … [Read more...]
Revd Dr Go Chin Zam, Speaker sepna lawhcing mahmah
Revd Dr Go Chin Zam, Speaker sepna lawhcing mahmah Dear Thu-uppih akuamapeuh, Pasian lam honsakna tawh Kalay No.2 Section in a hunhunin Sia le Upa Thusinna kinei thei zel ahi hi. Tukum adingin tun ni thum sung kinei a, tuni tak teh a kizosiang ta ding ahi … [Read more...]
Mungbawi Neihguk lasakna ~ (Khuado Malaysia 2014)
Mipi lungsim ala mahmah Mungbawi Neihguk lasakna Simlei tungah mimbang kei pian aw, Piandang nalawmlawm ee... Gualtawh tanbang kimzolo a, simlei guabang hingmai... Khelbai te nuam in diang tading Beng ong te'n zatading uhhi. Pautheilo te'n Topa phading uhhi Aw … [Read more...]
Zo leh Zomi
Zo leh Zomi “Zo” ii abul leh abal a kan zo om lo hi. Mipil anthropologist te’n “ Zo pen eite theih bat loh tangtawng thu (From time immemorial) hi” ci uh hi. Mipil pawl khat leuleu in, “Zo pen mi hi lo hi” ci leuleu uh a, Zo te’n “Ih pianna Pu Zo hi” mawk cih leuleu uh … [Read more...]
President Obama Kawlgam hawhkikding
President Obama Kawlgam hawhkikding November khasung in US President Obama Kawlgam hawhkikding cih "Council on Foreign Relations" website pan kiza hi. Tutung President Obama hawhnading vai pen East Asia Summit ah akihelkawm ding ahihi. Hih East Asia Summit hunsung … [Read more...]
Dahna Pulakna: Mangpha Andrew Nang Lian Tuang (Nautuang, Buffalo, NY)
Zomi Innkuan USA Executive Committee Dahna Pulakna: Mangpha Andrew Nang Lian Tuang New York State, Buffalo khuapi a teng, Zogam pan Haupi/Thangkhal khuami, Kawlpi khua a khangkhia, Gualnam suan, Tg. Andrew Nang Lian Tuang (Nautuang) in Oct. 27, 2014 ni in a ten’na … [Read more...]
Tulaai leitung Thuthang Tuamtuam Updates October 30, 2014
Tulaai leitung Thuthang Tuamtuam Updates October 30, 2014 · Leitung pianzawh Kawlgam ah thulamdang peen acihnop huailiang President U Thein Sein in Kawlgam gamvaai party lian makaai te, Mualtungmi makaaite leh Gaalkaap maangpi tetawh ongtungding Friday ni October 31 … [Read more...]
Zomi journal takes the middle road
A community’s identity crisis Morning star journal in Chin state is community media at its best: non-profit, volunteer-run, all but free of advertisements and providing information to the most impoverished and isolated region in Myanmar. Published in Zomi, which … [Read more...]
- 1
- 2
- 3
- …
- 95
- Next Page»


text:
Zofate inhriat pawh nan khawpui kan neih thlalak te han pholan tha in ka hria a. A hma-a in pholan ho pawh ka ngai hlu hlawm hle.
Pic 1: Tedim hi khua sei ve tak a ni a, a chanve vel chauh lang ang a ni.
Pic 2: Tedim Vengpi – Khaw laili lai tak
Pic 3&4 : Vengpi veng phei tho
Pic 5: Pu Suan Pau-a building zawn phei, Sakollam veng
Pic 6: Veilam(S) – Tahan/Kalaymyo panna, hma zawn(W) – Zokhawthar/Mizoram panna, dinglam ( N) – khawpui chhung panna lam.
Similar Posts:
- Tahan awmna khawpui Kalaymyo tuilian
- Zohnahthlak te khawpui thenkhat!
- Kut Zungpui
- Burma-ah ka zin Part – I
- Mizoram-Myanmar border trade to take off soon


text:
1. Thu Hmatheh:
Sawlâkia hi Mara hnam lâm zinga mawi ber, awmze nei ber leh upa ber a ni. A lo chhuah dan hi a mak danglam hle a, hetiang ngat hi chu hnamdang lâm zingah pawh a awm lovin ka ring hial. Awmze thûk leh ropui tak a ken tel hi Sawlâkia hlutna leh chungchuan bikna lai tak pawh niin alang. Zofate leh tute pawhin Sawlâkia lâma an lâm hunah a nihna dik tak hre reng chunga an lâm chuan a lâm-te leh thlirtute a hneh lehzual ngeiin a rinawm.
2. Keimi-ten Lâm An Zirtir:
Mara hnam hi pipute hun lai chuan raldo hrat tak an ni a. Tichuan heng mi lu an lâk a, sahrâng (sakei, savawm, sai etc.) an kah nikhua te hian a lu chu an ai țhin a, hetiang hunah hian Sawlâkia lâm hian an lâm țhin a ni.
Kum 1600 vela Mara fate Burma ram (Chin hills chhung)-a an awm lai ațang daih tawh khan Sawlâkia hi a lo ințan tawh a. Ţumkhat chu Chhaongai khuaah Keimi a hrâng chiam a, tumah pawna chhuak ngam an awm lova. Tuahthing la ngam leh tui chawi ngam tak ngial pawh an awm lova. Tuahthing an tlak chham takah chuan Chhaongai Lalnu chuan a sal nula chu thing phur turin a tirlui a, sal nula chuan a hnial ngam si lova, hlau êm êm chungin a kal ta a. A rin ang ngeiin, Keimi te chu a va hmu ta ngei a. Anni chuan thil awmzia an zawt a. Sal nula chuan Lalnu-in a tirh luih dan te chu a hrilh a. Keimi te chuan, “Hlau rêng rêng suh, nang chu engtin mah kan ti lovang che. Ţhenkhatin thing kan eh-sak ang che’nga. Lâm kan zirtir bawk dawn che a ni” an ti a.
Tichuan, lâm an zirtir thiam hnu chuan, “Kal ta la, in i thlen veleh, i thingphurh hi in chhungah luhpui lovin, pawnah keuh ang che” an ti a. Khua a thlen chuan khuaa mite hnenah chuan Keimi a hmuh thu te leh lâm an zirtir thu te a sawi a, mak an ti nasa hle a. Zân a lo nih chuan Lalnu chuan sal nula thingphurh chu seng luh tumin pawnah a chhuak a, chu veleh chuan Keimi ten an lo man ta a. Lalpa-in a nupui chungchang a hriat chuan a tuarnâ êm êm a, tui leh chaw reng reng a eiin, a in duh ta lova.
Chhaongai khaw mipuite leh Lal khawnbawl-te chu an Lal avangin an mang a ang hle a. An Lal tihhlim tumin ruai ropui tak an buatsaih a. Sal nula khan an khaw nula leh tlangval-te chu Keimi hnen ațanga lâm a zir kha a zirtir hlawm a. Tichuan, Mual laiah thiam tak maiin nula leh tlangval-te chu an lâm ta a. Chutia an lâm mawi tak a hmuh chuan Lal chuan a lungchhiatna te leh a lusunna te a theihnghilh a, hlim takin ruai a țheh thei ta a ni. He Sawlâkia an lâmna hmasa ber Mual hi Teisai Phaizawl tia hriat a ni ta a, Chhaongai khaw bul (Myanmar)-ah tun thlengin hmuh theih-in a la awm a ni.
3. “Sawlâkia” Tia Phuah A Ni:
Kum 1650 vel khan, Sizô khaw Lal Mahlei-I chuan Matu khua, Chakapi chu a run vak mai a, an Lal Khifie leh a nupui a that a. Khifie nupui chuan Savawm ang main ngho a nei a, mak an tih êm avangin a lu an tan, an hawn ta a. Sizô khua an thlen chuan mi lu an lak te chu aih an tum ta a. Chakapi Lalnu ngho an hmuh chuan Keimi thlah niin an ring a, anmahni tinâ thei thlarau sual (saw) neiin an ring a. Chuvangin, Chakapi Lalnu thlarau (saw) chu tih lungawi a, anmahni tinâ lova, mitthi khuaa thlah liam țul-in an hre ta a.
Tichuan, Keimi hnen ațanga lâm an thiam hmangin nula leh tlangval rual ten Chakapi Lalnu lu chu an lâm hual ta mup mup mai a. Chutia nula leh tlangval-te lâm chu khaw mipuite, Lal leh a khawnbawl upate chuan mawi an ti êm êm a. “He lâm mawi tak mai hi engnge a hming atan kan phuah ang le?” tiin an inrawn khawm a. Chhaongai khuaa Sawlâkia an lâm khan hming a la nei silova. Atawpah chuan, Sizô khaw Lal Mahlei-I chuan, “He lâm lo pianchhuah dan ațanga chhut-in, ral kan thah-te lu kan aih laia lâm a nih avang leh an thlarau thlahna a nih avangin ‘Sawlâkia’ i ti ang u” tiin an lo phuah ta a ni. Chakapi Lalnu lu an aihna leh Sawlâkia tia an lo phuahna hmun hi Sawlâkia Phaizawl (Sawlâkia By) tia hriat a ni zui ta a. Tun thlengin Sizô khaw bulah (a khaw hming pu reng chungin khaw thar an kai tawh) hmuh theih-in ala awm.
4. Sawlâkia Awmzia:
Sawlâkia hi awmze nei taka lâm a ni țhin ang bawkin, a hming pawhin awmze pawimawh tak a keng tel nghal a. Sawlâki hi thumal (word) 3 – SAW, LÂ leh KIA te hmanga phuah a ni a. SAW awmzia hi, thlarau, mihring tina thei, hri țha lo leh hlauhawm, natna, vanduaina leh chhiatna thlen thei leh thlen țhintu, tihna a ni. LÂ awmzia chu, lam (dance) tihna a ni. Amaherawhchu, awmze thûk zawk, lawmna/hlimna/hnehna lâm, tihna a ni ber. KIA awmzia thung hi, hruai, thlah tihna a ni.
Tichuan, Sawlâkia awmzia chu, mitthi thlarau hnehna leh thlahna lâm emaw, mithah-te thlarau hnehna lâm, emaw tihna a ni ta a ni. N.E.Perry’n “Sawlâkia is the dance of the spirits of the slain” a tih hi a dik-hlel deuh. Sawlâkia-ah hian mitthi thlarau kha a lâm lova, a lâm dan emaw zirin an lâm bawk lova. A thattute khan, an mithah-a chu a thlarau thlengin an hneh a ni, tih entir nan hnehna lâm-in an lâm zawk a ni. Chuvangin, Sawlâkia hian mitthi thlarau lâm dan (dance of the spirits of the slain) lam ni lovin, a thattuten hnehna lâm-a an lâm (victory dance of the slayers) kha a sawi (kawh) tum zawk chu a ni.
5. Sawlâkia Hnamdang Zingah:
Kum 1891-a British sorkar an lo len khan, Mara ram pawh a rawn hneh ve a. Mara Lalte chu British rorelna hnuaiah an in-tulut a, raldo an bansan a. Kum 1907 September 26-a Rev. R.A. Lorrain leh a nupui Mrs. Maud Louise Ulander ten Mara rama Chanchin Ţha an rawn luhpui hnu phei chuan, Kristianna-in ram a rawn la chho zel a. Ral lu leh sahrâng lu aih tur a awm tak loh avangin Sawlâkia pawh sorkar milian lo thlen nikhua emaw chauhvah lâm a ni ta a. Tunhma chuan Sawlâkia hi Mara ramchhunga hun pawimawh bik tih lovah chuan, Mara ram pawnah (hnamdang zingah) phei chuan an entir ngai lo.
Kum 1948 khan Sir Akbar Hyderi (First Indian Assam Governor) Lunglei a rawn tlawh laiin, Mara hnam lâm entir tura ngenna chu ngai pawimawhin, Lakher Pioneer Missionary, Rev.R.A.Lorrain leh Pu Chhali C.I. ten Mara nula leh tlangval 12 hruaiin Lunglei-ah Sawlâkia lam hi an zu entir a. Hemi țum hian Lushai Hills (?) aiawh ten Khuallam an entir ve nghe nghe a ni. Hei hi Mara ten hnamdang zinga Sawlâkia lâm an entir hmasak ber niin alang.
Kum eng emaw ti hnu-ah, kum 1952-a Prime Minister Pu Jawaharlal Nehru leh a fanu Indira Gandhi ten Aizawl an lo kal khan, Pu S.N. Barkakati, Superintendent of Lushai Hills ngenna avangin, Mara nula leh tlangval 17 rual te chu Pu Mara A.D.C, Saiha leh Pu Lairua C.I. ten an zu hruai a. Hetah hian Indira Gandhi pawh Sawlâkia lâma lâm ve turin an kai chhuak a. Indira Gandhi kha hnamdang zinga Sawlâkia lâma lâm hmasaber a ni nghe nghe.
6. Dual Dimensions of Sawlâkia:
Hnam nun phung leh zia te (culture & norms) hi Pathian hnen ațanga thilthlawn pek (gift) ropui tak kan dawn a nih hi phat rual a ni lo. Amaherawhchu, hnam nun phung leh zia tam tak te hi (sual thiltihtheihna avangin) Siamtu Pathian tih ropui nan leh chawimawi nan leh thil țha tih nan-a hmang lovin, Setana fak nan leh tih-lawm nan te, kan mihringpuite tihchhiat nan te kan hmang zawk țhin.
Kristian kan lo nih hnu-in, Pathian Thu nen-a inmilh lo (inrem lo) hnam nun phung leh zia te chu paih/hnawl (abolished) an lo ni ta hlawm a, țhenkhat te erawhhchu siamțhat (transformed) an lo ni a, Pathian fak nan leh thil țha tih nan hman zui an lo ni ta thung a ni. Heng hnam nun phung leh zia kan chhawm mek (transformed or un-transformed cultures)-te hian awmze (dimensions/aspects) pawimawh tak an nei zui zel a. Sawlâkia pawhin awmze pawimawh leh thûk tak a nei a, kawng 2 chauhvin lo tarlang ila:-
6.1. Cultural Dimension:-
Hnam nun phung leh zia te hi Pathian thilthlawn pek an ni a, hnam hrang hrang leh țawng hrang hrang nei ten kan dinhmun leh nihna ațanga mahni nihna dik tak (true identity) kan hriat-chhuah te, mi in-a min hriat theih (recognize) te hi Pathian thil tum zinga tel leh hnam hrang hrang leh țawng hrang hranga min siamna chhan pawh a ni. Chuvangin, Pathianin kan hnam nun phung leh zia te hi hloh lova chhawm nung a, thil țha tih nan-a hmang a, Ama ropui nan-a hmang zel turin min duh tih a lang. Chutiang bawkin, Sawlâkia lâm hi entir a nih hun apiangah, Mizo hnam lâm a nih tho laiin, ‘Sawlâkia hi Mara hnam lâm, Siamtu thilthlawn pek a ni’ tih hi hre reng thei ila thil țha tak a nih ngei ka ring.
6.2. Spiritual Dimension:-
Hnam nun phung hian kan nihna dik tak (true identity) leh Pathian thilthlawn pek min hriat chian tir mai bakah, Thlarau lama entir pawimawh tak a nei tel fo țhin. Sawlâkia chu, “Hmelma te hneh an nih a, tihhlum an nih nikhua-ah, an thlarau-te thlenga hneh an nihzia entir nan-a lâm (victory dance)” a ni țhin angin, Lal Isua ringtu kan lo nih takah chuan, mahni mihringpuite hnehna lâm ni tawh lovin, Lalber Isua sipai huaisen, Lal Isua zara Setana hnehtu kan nihzia entir nan, “Setana, thlarau sual hnehna lâm atan kan hmang ta” ti ila kan tisual tampui awm love.
7. Tlipa:
Sawlâkia hian Mara-te nun phung leh zia, nunhlui te min hriatchhuah tir a, kan nihna dik tak min hum sak bakah, Krista avanga Setana leh sual thiltihtheihna hnehtu kan nihzia a tarlang tel bawk a ni. Sawlâkia leh Sarlamkai hi engtin chiah nge an sawi hran a, eng angin nge an sawi thuhmun ka hre chiah lo. An țobul leh lâm dan (style) a in-ang mai thei a, a hrang mai thei bawk. Mara (lakher) leh Lai (pawi) te hi unau in-hnaivai tak kan nih avangin kan hnamzia leh nun phung te pawh a in-ang êm êm a. Hnam hmingah ngat phei chuan kan inhnaih zia a chiang lehzual. Entirnan, Mara- Hlychho, Lai-Hlawnchhing, Mara-Chozah, Lai-Chinzah, etc. Chuvangin, Sawlâkia hi Mara hnam lâm a ni tih erawhchu hah dam tlang ila. Sawlâkia hi Sarlamkai anga sawi leh hriat a nih pawhin, a hun leh a hmun a zirin sawi dan pawh fimkhur ila, țawngkam hmang uluk țheuh thei ila thil țha tak a ni ang.
Similar Posts:
- Mizo hi hnam hming a ni lo
- Mara hnam chungchang
- Post Ho Ber Of The Week!
- Mizoram sorkar bithliahah lawmlo
- Thuchiang zawk – Sawlakia (Sarlamkai) chung chang


text:
(He article hi 31st March 2012 a Vanglaini a P.L. Liandinga ziak a ni a, a ziaktu phalna la thlapin ka rawn post a ni e. Copy/Paste ni chiah lo, tlem in ka kaitawi deuh a, chupawh a phalna tho. A link vel ka dah thiamlo )
Tunlaiin Chaltlang kham chungchangin mi rilru a luah hle a. A bikin Aizawl mi hlun leh tunhma atanga Aizawl khawpui lo duhsak thintute phei chuan Chaltlang kham chhova mimal in sak an vei ta hle mai. Hmanni a ka article chhete ka ziah ve pawh mi engemawzatin an lo vei ve thu min hrilh a.
Ka ngaihtuah tak zawk chu hetiang hian mi pangngai tam takin an vei a, mahse kan veina hi engtinnge kan tihlan ang tih a nita. Signature Campaign te hi tih kan duh em? Tunge huaihawt ang? Anih loh leh Open Discussion te hi huaihawttu tur an awm thei ang em? Kan Media te hian chutiang chu an buatsaih thei ang em? Tlangval fel deuh tan chuan eng chen chiah nge kan vei a, kan ngaihtuah tih hriat nan heng thil hi tih a va tha em. Rin anga kan lo vei leh lem lova, kan awmdan pangngai hi tha kan ti anih pawhin kan phak tawkah ngai ila.
Tunah pawh Chaltlang kawng chho, mihring kalna tura pavement an siamah chuan mimal bathlarah motor an hung tan der chu a ni ta mai a. Mimal in din hmaa vantlang kawngah khan a zawn a in neitute khan an bathlarah motor an han hung ang a, inthlahrung takin mipuiin kan hel tawk tawk dawn chu a ni ta mai a. A rei telh telh ang a, mipui lam chu kan chep tial tial ang.
Chutiang thil a thlen mek lai chuan keiniho hian ngawi thuapin kan thlir ang a. ‘An ti tawh sia’ kan ti dawn em ni ang? Nakin thlengin inti hre fu fuin, ‘Khatih lai kha kan hrereng a. tunhma chuan khingah te khian mimal in a ding hauh lova…chuti khati…’ kan la ti zuah zuah ang a. Kan tu leh fate erawh chuan min la dem viau mahna le.
Tun hi ngaihtuah hun tak niin a lang a. Kan aw hi hriat theiha kan chhuah theih hun hnuhnung a ni mai ang em aw?
Similar Posts:
- Tial Tial
- Chaltlang Bial KTP Conference
- Midum-kham leh Hmuifang Tour Diary
- Khamah Tipper tlan liam, 1 thi
- Chaltlang Dawrkawn city bus stand hming thlak tur a rawtna !!!


text:
THE FINAL MATCH
Hun chu a tlem tawh si a, kan inkhel lah chu kan inhneh tawk em em mai bawk a. Lehlam si-nghak kan han en a, Penalty-ah chuan kan dinhmun a chhe zawk tlat! Tan patawp kan chhuah pawhin Vawi thum ‘gawnar’ Penalty kan tichung pawhin pet goal-na hun hlu reng reng lehlam chuan min pe duh bik tlat si lo.
Fans lam an phur a, thawm a thain boruak pawh a sang ngei mai. Fans kan han tih hian nu leh pa ramchhuah hlana nau lo awm pi tar putar te an ni ber a, an tang ve thin khawp mai!
Chhuah lam leh tlak lama kan rin rawl, kan bat (Striker/forward kan tih te) te lah chuan leh lam ‘full back’ te an paltlang zo bawk si lo!
Chhei le! Kan lama out chu kan ‘full back’ chuan a rawn thlawh haw ta nal nal mai a. Kan thlir thap a, a leng phei nul nul a, lehlam si-nghak chuan a ban pha lo mawi lutuk. A goal e!! Kan au nghal dar dar a.
Mahse a goal dan chu he khawvel ram zau-ah hian a lo la thleng ngai reng reng si lo. Pawm tur nge pawm loh tur. Leh lam ho chuan tuma dai loh chuan khatiang kha chu goal-a pawm theih a ni lo an ti a, mahse an pawm leh pawm loh chu World Cup-ah ngei pawh kan la hmu ngai si lo. Kei ni pawl lam kan tan nat em avangin Champion kan ni ta. Hnial chak vang liau liau pawh a ni ve e.
FIFA emaw kan khaw GSA emaw thutlukna lam ai chuan hnial chak khan kawngro a su em em a, goal chungchang chauh pawh ni lo, foul chungchangah pawh hnial chak kha player pakhat ang maia tangkai kha a ni ve hrim hrim a.
KID NO-2
Kan team, champion team a ka tel ve theihna kha engdang vang mah a ni lo. Khatia BOSS zah thei tak ka nih vang bik liau liau kha a ni.
Boss ka zah lo ve ngai lo. Tv en laiin ka vawih ve ngai lo bawk.
Kan BOSS-te In ah chuan khel lovin zing atanga zan thlengin kan khawsa a ni ber a, chhun zirna sikul lamah pawh an kid rinawm ka ni reng thin. Hei vang hi a ni mahna kei chuan TV remote hial chan chang ka nei thei a, dish hlai pui her pawh kha a neitu tluk zetin ka thiam ve hman a, Sahara, RCTI leh Soho channel thlengin a hawi zawng tur zan thimah pawh ka thiam chat chat tawh bawk nen, a lai lum chang lo thei ka ni lo ve hrim hrim bawk a.
An lung ka tihawi dawn phawt chuan rap a tuah thing fak ka hreh ngai lo a. Chhuata thingthit ka hnial ngai hek lo. An inthiarna tui bel ka chhung khat fo a, an tual hnawk thlengin ka hnawl fai a, an leipui kal ni lahin ka zui awl lo bawk nen, kid no 2 nihna kha kei aia hauh zo reng an awm lo.
Bawng khalh tur BMX ngei a kan kal lai khan chhukah ka um a, chho ah ka nawr a, chu tluka BMX khalh zirna tha a awm lo, a nawr ka thiam fe hnu ah khalh min zirtir ve ta a. Ka va tangkai pui tak em!
Hahthlak ka tih ve thin chu indo lem nikhua a thi zawk nih a ngai tlat bik te, in rubber thap nikhua pawha perh thla thei zawk ni chunga pun laia ban an phal ta thin lo te, in marble thapna a perh nana suan an hmang thei tlat bik kha a ni.
KAN TEAM
Kid No-2 chanchin ka sawi takte khi kan team ho hna thawh dan tlang pui anih vang a ni. Kan team chuan Boss kan nei a, “in vai vawm ang” a tih chuan kan kal mai a, tui chawi a hunah kan chawi mai thin.
Kan khua a mual nuam lai tak chu kan HOME GROUND atan kan hmanga, veng chhung nu ho mit kan tihkham chang awm fo mai. A chhan pawh kan ball khan mi bang a tih keh fo vang a ni. Chu tiang a thlen ni chuan kan Boss ni lovin a kid ten ngaihdam kan dil thin.
Kan team-ah chuan kid dinhmun in ang lo tak tak kan awm khawm a, silai leh motor lem thlan ni khuaah pawh a chang tha pawl ka ni ve thin, mahse kan silaite khan kan Boss chu a kap hlum ve zo lo a, kan motor te khan kan Boss chu a tlan pel thiang lo.
Veng dang team chuan kan tih ngai vak loh ram chhuah te, sava veh leh tui chen an uar em em a, kei ni lam kha chuan vai film en kan hrat hle thung. A chhan pawh veng dang team neih ve loh kan Boss te khan TV an neih bik vang a ni.
WALL CUP
Mi ramah ‘World Cup’ an khel thin tih chu kan u te ti ti atang kan hre ve a, mahse kei ni chuan ‘Wall Cup’ kan khel.
Wall Cup kan tih daih chhan hi kan cup inchuhna a team pakhat, ‘Dilveng’ team-te chu an home Ground-ah kan hneh thei reng reng lo a, a chhan pawh ko pang pet per an thiam em a, pasarih team-ah player 11 nei ang mai hian an hmang thiamin an indaih phah a, an ko pang hmang tangkaiin kan si nghakte an chhaih buai hneh thin em a ni.
Ko pang pet per tur awm lohna hmunah Tournament chu nghah anih miau avangin Dilveng chuan Final pawh an lut zo ta lo a, Siallam veng (Tuna Venglai ni ta) nen Final match chu kan khel ta a nih kha. Mahse Siallam veng ho hian he hmun hi an Home Ground anih ve tlat avangin an tang khawng thei hle a, vawi thum ‘gawnar’ penalty atanga goal thun tur takngial pawhin kan nawr bet zo lo a nih kha.
Mahse a tawp a tawpah kan ‘full back’ ngei mai khan ke chhipin thlawh phei ta luah luah mai a, lehlam singhak lo in ring lo chu thlawh khumin kan khaw Wall Cup Champioan kan lo ni ta a ni.
(200620121147)
Similar Posts:
- English Golden Generation an chuai
- 2nd Wai Wai Cup tan a ni
- Foot ball
- World Cup QF July 3 : Arg vs Ger | Par vs Spa
- Mizoram Team chak !!


text:
Tun tum zet chu, an hmelma ten an barakhaih chiang lutuk a, an tamhneh bawk si a, an tlu ta nual mai a, an thal ta phung mai le. An Commander pawhin hreh teh mahse, “Retreat” ti a a hote thu a pek a ngai ta. Chutah, a thei thei chu an insaseng ta sang sang mai a, hmun him lamah tawlhliam a, tanhmun lak that leh tur a ni.
Midang zawng zawng an tawlhkir lai chuan, Sipai Lumum pakhat chu tawlhkir ve lovin, a thianpa pakhat hliam tuar, chesawn thei tawh si lo, hmun ual au lai tak a, let reng mai, la dam tihhriat si lam pan chuan a bawkvak phei ta tlat mai a. An Commander chu a thin ur hle mai.
Sipai anni a, an Commander Command ang ang chu, a kawi a ngilin an zawm mai tur a ni. A vin tuar tuar chung pawhin, chu Sipai pakhat chuan Tawlhkir tum lovin a thianpa hliamtuar tlu reng lam chu a la pan ta talh talh a.
Chuti tak a tumruh ta chuan, Silaimu sur sung sung karah chuan, a thianpa bul chu a va thleng thei ta mai a. Mahse, a thianpa chu han chhan theih a lo ni tawh lova, hlim hmel nuisang chungin a thianpa kut vuan chungin a chatthla ta a ni. Tichuan, chu Sipai pawh chu, a thiante lamah chuan a tlan let leh ta a.
A thiante zinga a va thlen chuan, hliam a tuar ve tih an lo hmu thei nghal a. Chutah an Commander chuan thinrim takin, “Kha maw, thu I awih duh lova, I thianpa chhan tlak awm chuang si lo, Nang lahin tullo deuhvin hliampui I tawrh phah leh ringawt bawk si. Thil tullo leh lothlawn mai ani e, I thiltih hi” a ti ta tun tun mai a.
Chu Sipai chuan, an Pu chu a mit takah enin, “Ka pu, ka thiltih kha ka inchhir miah lo a, a manhla ka ti khawp a sin, Ka thianpa bul ka va thlen khan, a lo la thi lova, min lo nuih chungin, “I lokal hi ka ring reng a ni” a lo ti asin. A dinhmun angah khan ding ve ta ila, min thlahthlam dawn hauh lova, kei pawhin ka thlahthlam dawn lo tih a hre bawk a, a mi rin ang ngei a, min hmu a, thlamuang tak leh rilru hlim tak a ka thlah fel thei kha ka inchhir hauh lo a, a manhla ka ti khawp a sin Ka Pu” a ti ta a ni.
Kan Lal Isua hian, kan lei a ba ngai lova, min thlahthlam ngai hek lo. Thih thlenga rinawmin Nunna kan lo neih leh theih nan ngawi reng leh thuawih takin a lo tuar chhuak a ni.
He kan tana a tawrhna leh a rinawmna hrechiangtu tan chuan, amah awlsam tak a phatsan leh mai mai leh, a duhloh zawng tih san leh mai mai hi thil theihloh tluk a ni tih hi a hria a, min ring ngam bawk a ni. Amaherawhchu, a mi rin tak tak leh, a thian rinawm ni a alo hriat ten, a rin loh tak mai a, kan han phatsan leh mai mai thin hi chu, Kan Lalpa rilru hi ava na thin dawn em.
He khawvel thil atanga thlira ‘atthlak’ nih chang awm thin mahse, “I lo kal hi ka ring reng a ni” min tih ve ngei theih nan rinawm takin nun I tum tlat ang u.
(He thuziak tlawm tak hi, Sairang a, Tuitla ruang zawnnaa nunna chan ta, Biaknunga tan ka hlan e)
Similar Posts:
- A herliam ve ta; thawm dim te-in…
- Hmangaihnain a hnawl sipai huaisen
- Mak Ka Ti Lutuk!
- Srinagar-ah Terrorist an hrang !
- Thlirna Tlang Dang Atangin


text:
A thupui atang chuan inla Sakhaw mi deuh te chu an phu zawk ang chu, a then te chu an nui vur2 ang a.. Zu in mi chu Vanram ah an kai lovang, tih Bible a in ziak ka hmu tlat lo mai hi, ka mit that loh vang a ni em lovang chu maw…? A rampum ang leh a hnam ang zawng poh a ZU ngaisang hnam kan ni tih hi hai ruai a ni lo.
Zu avangin a sur a sa hnuai ah Kohhran Upa pon Upa ka ni e ek e bal e an ti hek lo, YMA hruaitu te hlei2 hi a tel lovin an awm thei lo emaw tih mai tur in. man tur an zawng, an dap a,an hel/rim a a tawp ah chuan an rim thlu nge2 thin.
Kan Bible ah chuan, ( I Tim 5:23) ” tui chauh in mi ni tawh suh a, i pum avang leh i dam loh fo avangin Uain tlem te hmang thin ang che” a ti daih mai a. Kan La Isua poh khan tui Uain ah a chan tir a nih kha.. Kristian na nen phei chuan Zu hi in hnim hnai tak a ni tih Thuthlung Hlui hun atang a, Thuthlung Thar thleng khan en ila, a chiang awm e. Isuan Tui Uain a a chanter na khua a lo in ve patling pui2 pawh hi tunah la dam chu nise a tui thu an tu leh fa te an hrilh fak in ka ring a ni.
Mizo te poh kan Pi leh Pu te atanga Zu nen a lo cheng dun tawh kan ni a, Lal Zu Nopui dawng thei ngat phei chu ngaihsan an hlawh khawp mai, Kristian kan nih hnuah chuan a dan a dang ta daih mai le, Zu in lo nih leh rui lo nih chu vanram kai na emaw kan ti a, Lemchanna khawvel ah kan lut ta a, kan Neih sum leh pai te kan ui hek lo. Kan Sakhawpui thiam te leh kan ram hruaitu te poh a haw hlei ah an tanga, a hawthiam thiam fate lah a rui thei thei an ni lawi si. Kan Pathian pawh hian Mizo te em2 hi chu lemchan in thiam mange Actor hlawhtling lem lo tak in nih hi mawle a ti fo hian ka ring..
Kan rin kan Bible Thutlunghlui ah chuan Zu in avanga buai te, Pathian in a hrem lova mal a sawm zawk a ni , Nova te Lota ruite, Lal Davida’n a nupui a uiresakpa Uria a hrairuih khan Pathian in a hrem lo Lal Davida khan a ni a huat zawk ni. I Lalte 20:16 bawr vel ah khan Suria Lal Behandada leh a thurualpui te chhun ruih nangchinga hneh laktu Rui ve lo Ahaba kha Pathian huat zawng tak thil a ti a ni lawm ni kha..
Kei ai chuan Bible in hrehnem in in hre zau zawk bawk ngei ang. Mahse Zu a in a a ruih vang khan Zu hi a sual ngawt lo. I do nasat poh leh Zu man a to anga Hausa i siam hnem mai2 anga, Zu chhe in avanga pumna an tam anga, Zu tha in tur State dang atanga tawlh lut ru an pung anga. Dan bawhchhia i siam tam mai2 dawn a ni..I thlarau nun a thatphah ai in hremhmun ah dan bawhchhia leh Zu chhe in i chhan hman loh te thlarau bo an liam anga. I sengkhawm pui loh kan Pathian chuan engtin ngai ang maw nag lemchang kha..
Similar Posts:
- Wine (zu) hi Kristiante hian kan in duh ang em?
- Bible a zu(wine/uain) lanna te..
- Zu hi sual a ni lo
- Sam 37:5 leh 6 hi lehlin dik lo a ni thei em?
- Mizo Go Bible


text:
Babel I ah kan sawi hawng tawh a, Pathian in rindan diklo leh zirtirna diklo a huatzia chu. Keinin kan lo ngaithei viau mai leh kan chhandamna a khawibuai phalo ti a kan namliam hi thlirna pahnih atanga thlir chuan chhuanlam mai mai a ni tih hi a chiang teh asin.
Post pakhat ah rawn khung teuh kan tum zet a, a impact a darhsarh dawn lutuk in ka hre leh si a, post pakhat ah pakhat te te in ka rawn thet leh dawn si teh ang. Chuan Babel hi XV a thleng hial maithei a ni. Tun tum ah chuan 7th day ho hmuhfuh hi in thet dawn teh ang.
Time –
Bible kan chhiar chuan a chiang mawle. Chutichuan tlai lam a awm a, zing lam a awm a, a ni khatna chu. Ni khat hi zanlai dar 12 ah Pathian in a then reng reng lo. Babylon Lalram lo ropuina em em chhan liantak pakhat chu hexadecimal calculation an hmuchhuak kha a ni. Chu chu 6, 12, 24,360…. hi a ni. Hei hi engdang a ni lo a, kan kan solar system atan Pathian alogorithm, Setana, Solar system guardian angel in a helpui tak thuruk haichhuahna chu a ni. He an thil hmuhchhuah hi an ropui phah a, an chapo phah a, Nebukadnezzar-a chapona chhan, Pathian a chona chhan bulpui ah khan puh a ni hial a ni. Chu chu Pathian in a ngaizam mai mai lo, mihring number, Pathian tluka inngaihna, mihring ropuina vawrtawp pawh 666 ti a sawi a lo ni ta a ni. He number hi tunlai a zaruk sawmrukleh paruk ti a chhiar tur a ni lo a, paruk paruk paruk tih zawk tur a ni. A awmzia chu Babulon zirtirna diklo kuitiahna chapona vawrtawp number a ni a, sawi uar theitawp nan a lowliest base number i.e. 3 zat an tlar a, 6+6+6 a lo chhuak ta a ni zawk.
(He ti hian sakhuana lo chhuahna bulthum chu politics a nih zia kan manthiam mai in ka ring. Pathian leh Setana inkar thubuai pawh power game, political conflict a nih zia pawh kan manthiam mai em aw? Pathian in a rawn bitum tur pawh politics a ni dawn a, sakawlh lalram kan tih pawh human government, for the people, by the people, of the people a nih zia a fiah ta em?)
Nikhat then dan a Pathian thendan paih a zanlai dar 12 a ka han then ta mauh mai hi a scientific a a pawina ka chhut thiam phalo, a philosophy erawh Pathian danzam sa ai a tha a awm ti a Pathian chona leh helna a ni ta zawk a ni. Chumi tifiah tur chu hrilhlawkna pakhat- hunte a tidanglam ang tih a thlen diktir ta tlat mai hi a ngaihthatthlak lohna ber chu a ni.
Kum chhiardan lo en leh ila, Genesis ah chuan hunchhiar nan pathian in ni leh thla a dah a(a chhan dang tun ah sawi lo i la), chumi awmzia chu kan kumkhat hi ni leh thla inher dan hmang a chhiar tur tihna a nih chu. Chu chu hnawl in solar calendar kumkhat a ni 365.75 kan hmang at tlat hi engti dan nge, enge a a pawina? Pathian dan zamsa Luni-solar calendar kan hnawl hian a pe tu Pathian kan cho a, a dan zam lak ah kan helna kan lanchhuahtirna a ni ta tlat a ni. Pawi dang leh chu Pathian hun chhuatna a kum khat a ni 360 chu thupbo in, hun chhutna zawng zawng a tibuai ta vek a ni. Tunlai tawng chuan a system file ah .exe virus a kai emaw, a language code a ziak danglam ta vek in ti thei ang chu.
Similar Posts:
- Universe Today!
- Reminder: Vawiin Solar Eclipse
- Battle Ground (Mihring)
- GPS buai dawn
- Fibonacci: God’s Fingerprint


text:
Alexander Ropuia tia mizote`n kan hriat mai thin, Alexander the Great hi 356 BC hun lai vel khan a lo piang a. Greek mifing hmingthang Aristotle a zirtirna hnuaia seilian a ni a. Kum 20 a tlinin a pa King Phillip II chu thah a ni a, Greek sipai chak tak chu a enkawl zui nghal a ni. Greek rama helna nasa tak a tukdaih hnuah a ram a zauh tan a, chhak lamah India ram a rawn la thleng thei Read more »
Alexander The GreatJuly 10th, 2014 3:14 pm by eL
RAM LEH HNAM HUMHALHJuly 10th, 2014 3:03 pm by msa
YMA KUMPUAN – RAM LEH HNAM HUMHALH
MS-a
Tlem lai deuh khan mipa pakhat leh hmeichhe pakhat, an hmel en reng reng pawha Mizo tawng pai tur hmel ngawih ngawih hi an lo kal a; a hmeichhia zawk chuan, “Hei ka thianpa hian Birth Certificate a nei tawh a; mahse, Court lamah la tihfel a ngai an tia, min lo pui teh” a rawn ti a; an Birth Certificate rawn ken chu ka’n en sak a; Birth Certificate-ah chuan Mizo hming hian a lo inziak a; Lunglei Veng pakhata piang ang hian a lo inziak bawk a; khawi atanga an neih nge tih ka zawh chuan, an veng chhunga Birth And Death Registrar-in a pek chhuah niin an sawi leh ta nghal a; ka’n enchianga signature leh engkim chu a lem niin a lang si lo. Ka ngaihtuah an ti thui hle mai; YMA ten Ram leh Hnam Humhalh Kumpuanah kan neih mek laia hetiang thil ti duh kan la awm hi a pawi ka ti hle mai. Ram leh Hnam humhalhna rilru pu-in ka tanpui duh ta bik lo! Read more »
KA HRINGNUN HEI HI HRIA LAJuly 9th, 2014 11:09 am by Lalhnam Rinzova Khawlhring
He hla hi a ropui thlawt a ni.
Ka Hringnun, Hei Hi Hria La
by H. Vanlalhuma
1.Ka hringnun, hei hi hria la, khawvel chhandamtu atan,
Lal kum chhiarna zawkah ngei, leilunga zin i nih hi;
Khawvel tam i nun hlan la, nangma kraws ngei chu puin,
Khawvel mamawh Isua chu, nangmah ngei i nih hrilh rawh. Read more »
EXAMJuly 9th, 2014 11:06 am by Tialthluaii
Kan exam tur chu ka bei ngawrh tawh khawp mai. A bul tan that nachang hre lo ta chu, exam dawn a theih tawp a tan a ngai thin. Kum khat chhunga thiam tura mithiam ten an duan, keini ang duang tana ni khat leh zan khat a thiam zawh tum chu a khirh phian. Rilru mangang nen tawngtai na nen kan han bei leh ta chu nia(h), a hun laiin hreawm ti viu thin mah ila tun thlengin exam dawna tan thut hi ka la sim lo! Read more »
State quota a Engineering zir tum te tanJuly 8th, 2014 9:45 pm by TheHumanBot
Mizoram State Central Quota (Engineering Seats) zawng zawng Central Seat Allocation Board 2014 (CSAB-2014) kaltlanga online seat allotment tih tawh tur a nih avangin JEE, 2014 exam, Mizoram State Quota a Engineering zir tum zawng zawng te chu JEE, 2014 Common Score Cards an hmuh/download veleh Technical Wing, Chaltlang ah ni 13.7.2014 hma in thehluh tur a ni e.
CSAB 2014 online seat allotment chungchangah hian ni 15.7.2014 dar 11:00 am ah briefing Technical Wing, Higher & Technical Education, Chaltlang-ah neih tur a ni a, JEE, 2014 exam, Mizoram State Quota a Engineering zir tum zawng zawng te kim taka kal tur a ni e.
– DIPR
Kumthar Fiamthu TlemJuly 8th, 2014 2:45 pm by Naupang^Fel
Kumthar lawm nan fiamthu tlem. A then hi chu Facebook a mi ka copy.
1. Pathian thu kha a sawi ve a. “Tirhkoh Paula’n, ‘Kei atan zawng nun hi Krista a ni’ an tih fiamthu ang deuh khan” te a ti vel.
2. He pa tho hian — Khawvel eng in ni e, tih kha a chang thlan ve a. Bible a chhiar a. “Tlang chhipa khaw awm chu thuhruk theih a ni lo” tih lai kha. Sawi zau vak ngaihna a hre si lova. Tlang chhip a khaw awm hi thuhruk a har em em a, thuhruk pawh an tum ngai lo tlangpui a ni, te a ti vel. Thlarau a chawm awmlo tiah tiah. Read more »
TUNLAI TECHNOLOGY LEH THALAITEJuly 8th, 2014 2:21 pm by Maloma Thadou
-T.D. Zalawmpuia
Media-in tunlai thalaite a nghawng danah hian a tha lam aiin a chhe lam zâwnga a nghawng dan chu a langsar zâwk mah a. Mi thenkhatin hriselna lamah hmasawn phah nan hmang bawk mahse mi tam tak nun chu a tihbuai phah zawk a, mihring nundan phunga nun kawngah an buai phah hle a ni. Media hian chak takin thalaite a dêng a, chutih laiin Kohhran hian an nun mamawh phuhrûk zo loin an inhria a. Kristian nundàn phung thlauh thlain nun dàn phung thara nun an duh a. Thil thar hlekah hlimna a awm ringin an bawh huam huam zêl mai a ni. Read more »
Mizo te Chu Mizo te Hi Kan NiJuly 8th, 2014 2:12 pm by maawmi.
Tunlai hian Mizote chu tute nge? tih chungchang kan sawi nasa hle a, chu chu Mizona tihbuai phet tuma min chang reng hovin remchangah la-in, fing taka min tihbuai zual an tum mek thei, I fimkhur em em ang u! Tin, Kan Mizo Kut zinga kan ngaihhlut ber “Chapchar kut ” te hmang velo tu ni mai lova, hman ho dial dial theih a duhawm hle mai. Mizote inpumkhatna tihchhiat tuma ‘Menashe kan ni tak tak lovang’ emaw ‘Mizo kan ni tawh hleinem le’ ti a lo au lo au tawk lah bo lo! Kan hun tawngah Mizona hi humhalh a tul ta hle niin a lang a, “Mizo ” tih “kan sakhming ” hrim hrim pawh hian humhalh a mamawh ta! Fimkhur a tul ta!
-Hetah chhiarzawm theih
Kingfisher ka han chuang ve chu!July 8th, 2014 5:00 am by Pc-a
Kingfisher ka han chuang ve chu! – Thang Ning kee
Zalenna a awm theih nan Burma sawrkar tharin anmahni dodaltu tlang mite nen inkah haina Peace Talk nei tura keini Chin (Zo) fate a han dawr takah chuan, keini pawhin kan hnam pum ngaihdan lak khawmna leh hmalama kan hnam tan chak zawka hmalak leh thawh tlan dan tur sawihona Emergency Conference chu zalenna sualtute’n huai hawtin khawvel puma threndarh kan mifing/mithiamte leh politics-a tui tak tak mite an han koh khawmnaah chuan tling lo chungin ka tel ve thei hlauh mai a. India rama kal a ngaih takah chuan Conference chung chang thu ni lo thil dang ka rilrua lo lang hmasa ber chu Mizoram hmuh chakna hi a ni ber mai. Chin State kan chhuah sanna a rei tawh vang pawh a ni thei a, Mizoram zawk hi mahni in chhung khur anga ngaihna hian rilru a lo luah hman tawh si a. Read more »
Hnam/Ram hming tih hmingchhiat…July 7th, 2014 9:40 pm by Sandman
10 February, 2012: Nitin office ka thleng veleh a dar kar khat tal hun ka hmanna 9gag.com ah vawiin chuan he comment hi ka hmu a, chuan hmana ka thian pakhat sawi kha ka hre chhuak zawk a.
Ka thianpa chuan heti angreng deuh hian a sawi a, “Engatinge keini Mizo te hi, kan Mizo pui ten min tih mualpho emaw kan hming an tih chhiat kan hlauh em em a? Phai rama awm te hi, heti hian kan in zilh ve fo mai a: Zu te pawh heh hle mah i la, kawnglai ah chuan i rui pawr lo hram ang u, bekang leh nghapih Read more »


text:
-T.D. Zalawmpuia (@facebook Maloma Thadou)
Tun tum chu Luka ziakah chuan tiin bul han tan phawt mai teh ang. “Chi a chhiar tham lohte a thik tir theihnan,” tiin kan Bible-in a lo sawi a, khuti khawpa hnam ropui leh chak, khawvel hriat khawpa thil ti thei mah Bible-in chi a chhiar tham loh a lo tih si chuan Mizo/Zohnahthlakte lek phei chu chi bing tê tê a kal a, in dova, in nghirngho tur kan ni lo a sin maw le. Mahse kan pi leh pute atangin chi bing politics hian kan rilruah hmun a lo khuar thuk tawh lutuk a, siam that leh rual a ni ta lo. Chuvangin Mizo nihna hming pu tur bik kan inthliar a ngai tawh a ni. Mizo hnahthlak han tih pawh hi thenkhat tan chuan pawm a nuam lo deuh mai thei. A then chu ‘Mizo’ zungzâm an nih la inhre hauh lote an ni a, a then dang chu inhre tawh, mahse mahni chi bing (sub-clan) hming pu duh zawkte an ni a, a then dang leh chu inti duh lo hrim hrimte an ni thung.
Mizo hnathlak hnam danga lut tawh te:
Mizo hnahthlak zinga chi (clan) pêng thenkhat chu hnamdangah an lût tawh a ni. Kawlawi leh Rupini chi pêngte chu Tripura hnamah an lût tawh a; Koireng leh Lamjang chi pêngte pawh Meitei hnamah an lût tawh bawk a; Aimol, Anal, Chawhte, Chiru, Maring, Monsang leh Mayon chi pengte chu Naga hnamah an lût tawh bawk. Heng dinhmun inang lo tak taka awmte huam veka kan sawina a ni a, a lêr emaw, a zâr emaw, a kungpui leh ziding bikte maw awm anga hman a ni lo. ‘Mizo’ tihah hian Lusei leh Ralte chite an inchhun luh vek tawh avang hian a neitu an ni chuang lo a, a kungpui an ni hek lo; chutiang dinhmun chu an hauhin an chuh ngai rêng rêng lo tih kan hria. A dik tak chuan an zavai hian ‘Mizo’ an ni vek a, Mizo inti hmasa apiang leh lungsi taka inti- Mizote hi a ziding leh a kungpui chu an ni mai.
Kum 1901 chhiarpuiah khan Mizoramah hnam hming ‘Mizo’ inchhâl pakhat mah an lo awm lo na a, Kum 1961 chhiarpuiah thung chuan 96.50% in an hnam hmingah ‘Mizo’ an inti tawh a. Assam, Manipur, Meghalaya, Mizoram leh Tripura chhiarpui 1981-ah chuan Mizo hnahthlakte zingah 53.05%-in ‘Mizo’ an inti a. India ram pum chhiarpui 1981-ah pawh, Mizo hnahthlakte zingah 63.16%-in Mizo an inchhal tih kan hmu bawk a ni. (Census of India, 1991)
Mizo hnahthlakte tai darh dan:
Kan pi leh pute’n Kawlphai (Kabaw Valley) an chhuahsan nachhan hi chiang taka sawi theih a ni lova. Shan-ho Assam ram pana an kal pah hian Kawlphaia chengho dial dial pi leh pute chu an nawr chhuak ni ngeia rin a ni. Kawlphai atanga an pan tur Thân tlang leh Run kam vel hi a chhengchhe êm êm a, a tlang a sangin a vawt ngawih ngawih bawk a, ei leh bar zawn harsatna ram a ni leh zel bawk a, a vawh em avangin la (Cotton) a pâr thei lo a, buh (Rice) a vui thei hek lo. Chu bakah an la chen ngai lohna ram ngaw dur pui pui a ni a, kalkawng tha a awm bawk si lo. Chuvangin hmasawn tum vang leh an duhthlanna chuan an panin a rinawm lo. Hetia ram tha zawk atanga tlangram chheng chhe zawk a in suan luh a lo ngaih takah chuan dam khawchhuahna zawngin tlang hrang hrang an bawh ta a, hmun rem deuh leh ei tur leh in tur lakna awl deuh an hmuh chuan khua an din zel a, hmun chhengchhe tak tak leh ram ngaw dur khup a nih avangin in kal pawh a lo har a, mahni awmna theuhva hotute nei hrangin, a hnu zelah phei chuan chi (clan) peng tam takah an lo chhuah phah a, kum tam deuh an awm hran hnu phei chuan, thil ho tê ah pawh an inhnial a, an inhau zui a. Chi leh chi inkarah indona a lo chhuah phah ta a ni.
Hnam hming bulfuk tak kan nei lo:
Mizo hnahthlak zawng zawng, thlah khat leh chhuahna thuhmunte hi tun thleng hian kan zavaia lungsi taka kan pawm tlan theih ‘HNAM HMING’ kan la nei thei tlat lo hi a mangan thlak mai ni lovin, a zahthlak ngawih ngawih zawk a ni. Khawchhak lama Mizo hnahthlak te hi ‘Chin’ tiin koh an ni a, he hming hi Burmese inscription-ah chuan kum 1233-ah khan a chuang tawh a ni. Amaherawhchu, Burmaa Mizo hnahthlakte hian anmahni chu hmanlai atanga tunlai thleng hian ‘Chin’ an inti ngai rêng rêng lo a, hnam dang hnena an insawi chauhin he hming hi an hmang a. Anmahni chuan chi, chipêng leh chi tepêng (clan, sub-clan, sub sub-clan) an neih hran thliah hmingin an insawi thin. Khawthlang lamah chuan ‘Kuki’ tiin Mizo hnahthlakte chu hriat an ni thung a. Mahse tunlaiah chuan an hmang tawh meuh lova, mahni chi bing theuh kan hmang zel hlawm tawh a nih ber hi. Hetianga hnam dangin min koh dan chi hrang hrang te, keimahni theuh kan insawi dan hming dang dang hman a nih hlawm avang te leh, chu chi leh chipêng hmingte chu kan sahuai thing vawn tlut hlawm avang tein, Mizo hnahthlak zawng zawng hian khawvel hriata kan in chhal ngam tur Hnam hming bul fuk tak kan la nei lo rêng rêng a, ‘Mizo’ tih hming hi kan chhehvela hnamdangte min koh dan ni lovin, Pathian min pek liau liau a ni a, ‘Mizo’ tih a kan lungawi lo a nih chuan, he khawvel hun hmawr tawh takah hian Hnam thar din tura inbuatsaih a hun ta hle a ni.
Mizo dik tak te chu:
Awle, a hmasa lama kan sawi tawh angin, Mizo hnahthlak zingah pawh hnamdanga inchhung lût kan hmu a, a in chhung lût ve lo te pawhin Khawvel mite hriata Hnam hming koh bul fuk tak kan la nei nghet chuang lova, chi peng tê tê in kan la awm thluah a ni ber e. Chi leh chi kan indo a, kan in nghir ngho fo avangin hnam khata in chhung luh leh pawh tun thlengin kan la harsat phah a ni. Tunah zet chuan thangtharte hian, kan hmalam hun kal zel tur atan pawh nise, Hnam hming in kohna bul fuk tak kan neih a hun ta hle a ni. ‘Mizo’ tih hi hmun tam takah hnam hming atan hman a lo ni fo tawh a, chuvangin “MIZO” tihah hian Mizo hnahthlakte hian lungrual tum tawh ila, mahse miin kei chu ‘Mizo’ ka ni lo a la tih tlat chuan, khawvel pum dan (International Law)-ah pawh Mizo a ni ngei tur a ni, tih a in ziak chuang lova, chutiang bawkin Zohnahthlak zinga mi eng chi pêng ber pawh nise, ‘Mizo’ hnam ka ni a tih chuan lo tawng hnawl theih ngawtna dan a awm chuang hek lo. Chuvangin, ‘Mizo’ tih hi ka hnam a ni ti apiang chu MIZO a ni nghal tawp mai a, vawiin ni thleng pawh a, MIZO kan ni lo a la tih tlat chuan Mizo a ni lo tihna a ni. ‘Mizo’ tih hi miin rilru a ngaihtuaha, thinlung chhungrila pawm a, thluaka chhinchhiah reng bawk chuan, chu mi ngei chu MIZO HNAM dik tak chu an ni e.
(Tawngkam hman sual ka nei a nih chuan, thahnem ngaihluat vang a ni tih min hriat sak dawn nia.)
Lehkhabu râwn te:
Mizo Chanchin By, B.Lalthangliana
Mizo Chanchin By, Rev.Liangkhaia
Similar Posts:
- RAM LEH HNAM HUMHALH – IV
- MIZO HNAM HIAN HNAH A LA THLAK LO
- Mizo hnahthlak kan ni lo
- Tute nge Mizo?
- Mizote Chu Mizote Hi Kan Ni